Adopzioa - Gizarte Politika\nNortzuk adoptatu dezakete?\nAdopzioaren bitartez guraso izan nahi duten pertsonek edo bikoteek, ezkontide izan edo izatezko bikote izan.\nHorretarako, honako hauek egin behar dituzte:\nEspainiako eta Autonomia Erkidegoko legeriak ezartzen dituen baldintzak bete. Nazioarteko adopzio bat egin nahi bada, atzerriko herrialdeak ezarritako baldintzak ere bete beharko dituzte.\nAdingabe bat adoptatzeko Gipuzkoako Foru Aldundiaren egokitasun ziurtagiria lortu.\nAdopzio bat nola tramitatu behar da?\nAdopzio eskaera egin nahi dutenek Gipuzkoako Foru Aldundiko Gizarte Politikako Departamentura etorri behar dute. Bertan, jarraitu beharreko urratsei buruz informatuko zaie.\nForu Aldundiak parte hartzen duen izapide guztiak doan dira eskatzaileentzat.\nInformazio eta prestakuntzako saioak\nAdopzio proiektuari buruzko erabakiak erraztea dute helburu. Saioetara derrigorrean joan behar da, eta bertan ondorengo gaiak aztertzen dira: baldintzak eta legeak (orokorrak eta herrialde bakoitzekoak), psikologikoak, sozialak, hezkuntzari dagozkionak eta adopzio prozesuan garrantzitsua den beste edozein gai. Gainera, babes neurri horrek dakartzan arrisku eta zailtasunak ere aztertzen dira. Prozesua abian jarri nahi dutenek aurkeztu beharreko inprimaki eta dokumentuei buruzko informazioa ere ematen da.\nAdopzio arautegiak ezartzen dituen inprimaki eta dokumentuak aurkeztea:\nAdoptatu nahi dutenek nazioarteko adopzio bat tramitatu nahi badute, Egokitasun Deklarazioaren Eskaeraren inprimakia aurkeztu beharko dute, prestakuntzako saioetan eskatu zaizkien dokumentuekin batera. Inprimakian zehaztu beharko dute adopzioa zer herrialdetan tramitatu nahi duten eta, hala balegokio, zer Nazioarte Adopziorako Erakunde Laguntzailek esku hartuko duen tramitazioan.\nGipuzkoako Foru Aldundiaren tutoretzapean dauden umeak adoptatu nahi badituzte, “Adopziorako eskaintza” eta prestakuntzako saioetan eskatzen diren dokumentuak aurkeztu beharko dituzte. Ondoren, Foru Aldundiak eskatuta, Egokitasun Deklarazioaren Eskaera aurkeztu beharko dute, beharrezkotzat jotzen den gainerako dokumentazioarekin batera.\nPsikologoek eta gizarte laguntzaile espezializatuek elkarrizketa batzuk egiten dituzte eskatzaileekin, horien baldintza pertsonalak, psikologikoak eta sozialak aztertu eta Egokitasun Psikologiko eta Sozialeko Txostena egiteko. Txosten horren arabera, eskatzaileak egokiak diren ala ez erabakitzen du Gipuzkoako Foru Aldundiak, eta dagokion ebazpena ematen du. Nazioarteko adopzioen kasuan, Egokitasun Ziurtagiri bat ere ematen da.\nAdopzio espedientearen dokumentazioa atzerriko herrialdeko agintaritzari bidaltzea (nazioarteko adopzioetan bakarrik).\nAdopzioa NAEL baten esku-hartzerik GABE egiten bada (NAEL, “bide publiko” edo “protokolo publiko” gisa ere ezagutzen da) Foru Aldundiak adopzio gaien eskumena duen Estatuko Ministerioaren bitartez bidaliko dio espedientea adingabearen jatorrizko herrialdeko babes gaietako erakunde eskudunari.\nAdopzioa NAEL baten bitartez tramitatzen bada, eskatzaileek kontratatutako NAEL erakundearen bitartez bidaliko du Foru Aldundiak espedientea. NAEL erakundeek bere gain hartzen dituzten funtzioak, besteak beste, ondorengoak dira: interesatuak informatu eta aholkatzea, agintaritza eskudunen arteko adopzio espedienteen tramitazioan esku hartzea, eta adoptatu ondorengo zereginak betetzeko beharrezkoak diren gestioak egitea.\nAdopzioa eratu ondoren, Espainiar Estatuko Erregistro Zibilean inskribatu behar da (atzerriko herrialdeko Espainiar Enbaxadako edo Kontsulatuko Erregistro Zibilean, Madrileko Erregistro Zibilean edo adoptatzaileen helbideari dagokion Erregistro Zibilean).\nGipuzkoako Foru Aldundiaren tutoretzapean dagoen umea adoptatzeko kasuan, Donostiako Familia Epaitegiak egingo du adopzio tramitea espediente judizial baten bidez.\nAdopzio ondorengo jarraipena\nJarraipena derrigorrean egin behar da eta horren xedea umea familia berrian nola dagoen jakitea da; oinarrizko beharrak jasotzen dituen egiaztatzea, eta familiei adopzioaren ondorioz sor daitezkeen egoerak jakinaraztea.\nAdopzioa nazioartekoa bada, atzerriko herrialdeko araudiak ezartzen duen maiztasunarekin burutuko da adopzio ondorengo jarraipena. Adopzioa NAEL baten bitartez tramitatu bada, berak egin beharko ditu jarraipen txostenak. Bestela, Foru Aldundiak egingo ditu.\nForu Aldundiaren tutoretzapean dauden umeen kasuan, adopzio ondorengo jarraipena adopzioa hasi eta gutxienez ondorengo 2 urtetan egingo da, eta Foru Aldundiak egingo ditu dagozkion txostenak.\nAdopzio ondoko zerbitzua\nGipuzkoako Foru Aldundiak adopzio ondoko laguntza eta orientazio zerbitzu bat du. Zerbitzua, honen beharra duten Gipuzkoako familia adoptatzaile edo pertsona adoptatuentzat da.\nLaguntza programa hori adopzio arloko psikologo espezializatuek ematen dute. Banakako eta doako zerbitzua da.\nZerbitzu honen helburua da adopzioari buruzko zalantzak eta eragozpenak zuzenean ebaztea. Horiek sor daitezke:\nFamilietan, adopzioa eratu ondoren.\nAdoptatu diren pertsonekin, urteetan zehar.\nZailtasun horiek gaindituz, pertsona horien bizi kalitatea hobetuko da.\nAdoptatutako haurrak edo nerabeak dituzten familiei aholkularitza psikologikoa\nAdopzioa prozesu konplexua da, eta sarritan zalantzak eta hainbat zailtasun sor ditzake famili adoptatzaileengan.\nAdopzio ondoko zerbitzuaren bitartez, Foru Aldundiak orientazio psikologikoa eskaintzen die haurrak edo nerabeak dituzten familiei, adopzioarekin lotutako arazo espezifikoak sortzen direnean.\nAholkularitza psikologikoa adoptatuentzat\nPertsona adoptatuak laguntza psikologikoaren beharrean egon daitezke, adopzioarekin zerikusi duten iraganeko hainbat esperientzia gainditzeko.\nKasu horretan, adopzio ondorengo zerbitzuak, orientazio psikologikoa eskainiko die, adopzioari dagozkion beren behar espezifikoetan.\nAdopzio espedienteetan dauden jatorri biologikoetara eta beste informazio batzuetara sarrera\nHaurrak eta Nerabeak Zaintzeko eta Babesteko otsailaren 18ko 3/2005 Legeak pertsona adoptatuek euren filiazio biologikoa jakiteko duten eskubidea onartu zuen, eta bertako 84.2 artikuluan ezartzen denez, pertsona adoptatuek hala eskatuz gero, Administrazio Publikoek isilpeko bitartekaritza prozeduraren bitartez eman beharko diete informazio hori, datuak jakinarazi aurretik.\nOndoren, abenduaren 28ko 54/2007 Legeak, Nazioarteko Adopzioari buruzkoak, pertsona adoptatuek euren jatorri biologikoak ezagutzeko duten eskubidea arautu zuen, nazioarteko adopzio-prozesuetan bezala (12. art.) baita nazio-mailakoetan ere (180.5 art.an ezarritako eraldaketari esker). Bertan ezartzen den moduan, eskubide hori Adingabeak Babesteko Erakunde Publikoaren nahiz xede horretarako baimenduak dauden gainerako erakundeen zerbitzu espezializatuen aholkularitza, laguntza eta bitartekaritzarekin gauzatuko da, eta Erakunde Publiko eskudunek jatorri horiei buruz eduki dezaketen informazio oro behar bezala gordeko dute, bereziki guraso biologikoen identitateari buruzko informazioa, eta baita adoptatutako neska edo mutikoaren eta horren familiaren historia medikoa ere.\nGipuzkoako Foru Aldundiak, adopzioko espedienteen edukiak, oro har, eta jatorri biologikoen puntuak, zehazkiago esateko, duten garrantziaz eta sortzen duten sentsibilitateaz ohartuta, eta eremu horretan jarduera publikoak gardena izateaz gain aldi berean gisa horretako espedienteek ukitutako pertsonen datu pertsonalak behar bezala gordetzeak duen garrantzia ere ikusiz,2015ko maiatzaren 19an egindako bileran Diputatuen Kontseiluak erabaki zuen jatorri biologikoetara eta adopzioko espedienteetako beste informazio batzuetara iristeko prozedura onartzea.\nErabaki honen helburu nagusia pertsona adoptatuen aldetik euren jatorri biologikoetara iristeko prozedura arautzea da, alde batetik, helburu hori gauzatu ahal izateko aurrera eraman beharreko jarduera desberdinak ezarriz, ukitutako pertsonei aldez aurretik jakinaraziz, isilpeko bitartekaritza-prozedura baten bitartez, eta Foru Aldundiak eskaintzen duen aholkularitza, laguntza psikologikoa eta bitartekaritza baliatuz horretarako; eta horrez gain, jatorri biologikoen inguruan eta eduki ditzakeen bestelako anai-arreba batzuen inguruan emango den informazioa ere zehaztuko da.\nBeste alde batetik, adopzioko espedienteetan interesa duten beste pertsona batzuek (pertsona adoptatuen ondorengoek, guraso biologikoek, eta beste senide batzuek, hala nola baita guraso adoptatzaile edo adopzio-hartzaileek ere) informazio horretara iristeko prozedura ere arautzen du dekretuak, pertsona adoptatua edo beste hirugarren batzuk uki ditzaketen datuak zuhurtzia osoz erabiliz.\nDiputatuen Kontseiluaren Erabakia ekainaren 11ko Gipuzkoako Aldizkari Ofizialaren 109. zenbakian argitaratu zen.\nUme Alaia Gipuzkoako familia adoptatzaileen elkartea da.\nAdoptatzaileentzako eta adoptatuentzako elkargune izatea.\nHaur adoptatuei beren identitatea eraikitzen laguntzea\nBaliabideak eskuratzeko tresnak garatzen laguntzea adoptatzaileei.\nInformazioa, orientazioa, formakuntza eta aholkularitza eskaintzea.\nAdoptatuaren familia- eta gizarte-integrazioa laguntzea.\nGizarte-esparruan lan egitea, haurraren aldeko legeria aurrerakoiago bat errazteko.\nFamiliarik gabeko haurren familia-integrazioa laguntzea.\nHorretarako hau guztia egiten du:\nInformazioa: adopzioan interesatuta dauden familiei, jadanik adoptatu dutenei, eta adopzioan interesa duten edota beren esparru profesionalean modu egokian erantzuteko informazioa eskatzen duten profesionalei.\nHitzaldiak eta formakuntza jardunaldiak.\nGurasoentzako psikoheziketa lantegiak, haurrentzako psikoheziketa lantegiak eta nerabeentzako psikoheziketa lantegiak.\nEspedientearen izapidea osatu bitartean adopzioa eskatu duten pertsonak formatzea eta laguntzea.\nSendien arteko bilkurak


Edesa Industrial: Langileek marka filial bati saldu izana salatu dute | Berriak Ekonomia | EiTB\nEdesa Industrial: Langileek marka filial bati saldu izana salatu dute\nEdesa Industrialen enpresa batzordeak "administradore kontsurtsalarekin izandako elkarrizketetan" izan du horren berri. Aktibo horren itzulera eskatuko dute eta "joko zikina" salatu dute.\nEdesako langileak agerraldi bateko artxiboko irudia. Argazkia: EiTB\nEdesa Industrialeko langile-batzordeak jakitera eman duenez, CNA Groupek Edesa marka bere taldearen kide den filial bati saldu zion urrian, enpresa "hartzekodunen prekonkurtsoan zegoen bitartean", eta horregatik, "aktibo hori itzultzea" eskatuko dutela aurreratu dute.\nEdesa Industrialek hartzekodunen konkurtsoa eskatu zuen urriaren 27an Donostiako auzitegi batean, CNA talde kataluniarrak Fagor Electrodomesticos zena hartu eta hiru urtera, hain zuzen ere. Horren aurretik, 141 langile kaleratu eta Arrasateko Garagartza plantar itxi zuen EEEa aplikatu zuen.\nOdezkari sindikalek esan dutenez, "maiatz aldera izan ziren marka saltzeko lehen mugimenduak baina urrian saldu zuten efektiboki, hartzekodunen prekonkurtso betean geundela". "Beraz, intzidente konkurtsal bat da" salatu dute, eta horregatik "enpresatik atera den aktibo horren itzulera" eskatuko dute, "legeak konkurtsoa aurkeztu baino bi urte aurreragora arteko mugimenduak aztertzen uzten baitu, itzulerak eskatzeko".\nGertatutakoak ez duela "joko garbia" ematen uste dute enpresa-batzordeko kideek eta enpresak "darabilen politika ilun eta gardentasunik gabearen seinale" dela ere gaineratu dute.\nCNA Groupek aurreko astean eman zien jakitera Edesa Industrial eta Geyserreko enpresa batzordeei langile guztiak (160 lagun) kaleratzeko asmoa, eta Geyser-Gastech elkartea likidatzeko asmoa. Amica Groupek 26,8 milioi eskaini zituen Edesa Industrial eta Geyserrengatik, produktuak Fagor markapean komertzializatzen jarraitzea baldintza gisa jarrita, baina Fagor Elkarte Kooperatiboak ukatu egin zuen aukera hori, eta hori omen dago erabaki honen atzean, CNA Groupen hitzetan.\nEdesako langileek kritikatu egin dute CNA Fagor markarik gabe geratu izana eta, "Edesa, mantendu zezakeena, filial bati saldu izana".\ni saldu izana".\nSeaskak lau irakasle gehiago bakarrik izango dituela berretsi du Frantziako Gobernuak


Errezitaldiak, antzerkia eta musika, Poesiaren Nazioarteko Eguna ospatzeko - Diario de Noticias de Navarra\nErrezitaldiak, antzerkia eta musika, Poesiaren Nazioarteko Eguna ospatzeko\nKarrikiri Elkarteak eta Iruñeko Udalak programazio zabala prestatu dute, bihar hasi eta datorren astean luzatuko dena\nmiren mindegia / iban aguinaga 19.03.2022 | 00:57\nHedoi Etxartek 'Sortaldekoak' liburuan oinarritutako kontzertu-errezitaldia eskainiko du bihar.\niruñea – Datorren astelehenean (martxoak 21) ospatzen den Poesiaren Nazioarteko Egunarekin bat eginez, hainbat dira datozen egunetarako Iruñean aurreikusi diren diziplina anitzetako programa eta emanaldiak, betiere olerkiaren bueltan arituko direnak.\nKarrikiri Elkarteak, bere aldetik, emanaldi bikoitza antolatu du. Bihar eskainiko da lehenengoa, Iruñeko Kondestable aretoan Hedoi Etxarteren Sortaldekoak olerki liburuaren bueltan antolatu den kontzertu errezitaldi berezia. Egileak berak azaldu moduan, Broken Brother taldeak lagunduta abiatuko da ikuskizuna: "Hamalau piezako kontzertu errezitaldi bat izango da. Oholtzan bedera-tzi lagun egongo gara, eta dozena erdi bat abesti joko dituzte Broken Brothers taldekoek. Ondoren, Sortaldekoak liburuko pieza batzuk irakurriko ditugu, eta jasoko ditugu liburuaren inguruan egindako ikus-entzunezkoetako abestiak". Errezitaldi formatua Xabier Erkizia musikariak lagunduta eskainiko da, poesia eta soinuak uztartuz. Memoria pertsonala, memoria kolektiboa eta natura izango dira, liburuan bezala, hizpide emanaldian ere. Ekitaldia 12:30ean izango da, Kondestableko patioan.\nHurrengo egunean, astelehenean, Castillo Suarezen Elurra elurraren gainean liburua aurkeztuko da Karrikirin, arratsaldeko 19:30ean. Antola-tzaileek azaldu bezala, 14 poemez osatutako liburua ilustratua da. "Poemak garai ezberdinetan egindakoak dira, eta guztiek ere badute ezaugarri komun bat: enkarguz egindako olerkiak dira, norbaiten omenez edo ekitaldi publikoren batean irakur-tzeko egindakoak". Edizioa luxuzkoa da, azal gogorrekoa, eta Txakur Gorria kolektiboak ilustratu ditu poemak. Euskarazko testua nagusi bada ere, edizioa elebiduna da, poema guztien itzulpena Fernando Reyk egin baitu. "Bereziak dira poemak pertsona esanguratsuei eskainiak diren aldetik, edo Euskal Herrian sinbologia handiko ekitaldietan plazaratuak izan direlako. Testu xumeak baina, aldi berean, iradokitzaile bezain sakonak". Reyk berak argitu moduan, "ohi bezalako begiratu erne eta sakonarekin marraztu ditu egileak pertsona ba-tzuen bizitza eta balioak, erakunde batzuen fruitua eta lana, haiek denek, elurrak bezala, arrasto ezin ezabatuzkoa uzten baitigute emeki-emeki gure ibilaldian pausatzen direnean, gure existentzia marka-tzen dutenean."\nProgramazio zabala Civivoxetan Iruñeko Udalak ere bat egin nahi izan du Poesiaren Nazioarteko Egunarekin, aste osoan zehar Civivoxetan eskainiko den programazio zabalarekin. Bihar, igandea, an-tzerkiaren txanda izango da. Iluna Producciones taldeak, Miguel Goikoetxandiaren zuzendaritzapean, Con los ojos abiertos obra eskainiko du Iturramako Civivoxean. David Larreak eta Goikoetxandiak berak antzeztuko dute Miguel Hernández poetaren bizitza eta pasioetan murgiltzen den obra. Haren gutun, testigantza, biografia eta dokumenten bitartez Hernandezen bizitza eraikitzen joango da. Ibilbide horretan, herriko lagunekin eta literaturako beste pertsonaiekin aurkituko da, baina baita gartzelero eta epaileekin ere. 18 urtetik gorako publikoari zuzendutako obra 19:00etan hasiko da eta sarrerak 3 eurotan salduko dira.\nDatorren astean zehar, errezitaldi eta topaketekin segituko du aurrera programazioak. Astelehenean Itzalak elurretan errezitaldia eskainiko da, Iosune de Goñi idazlearen azken obrak eta Leire Alonsoren musika uztartzen dituen emanaldia. Bi garaien arteko, bi sortzaileen arteko eta bi hizkuntzen arteko elkarrizketa izateko asmoa du ikuskizunak. Hi-tzordua Kondestableko Civivoxean izanen da, 19:00etan, eta sarrera doakoa da, aurretik izena eman beharko bada ere.\nAsteartean eta asteazkenean, hurrenez hurren, Toño Benavides eta Lierni Azkagorta Ruiz de Egino poetekin topaketak aurreikusi dira, Kondestablean, arratsaldeko 19:00etan. Lehenengoaren kasuan, Escribir imagenes. Dibujar poemas izenburupean, adierazpen poetikoaren eta literatura ilustrazioaren arteko lotura aztertuko da. Azkagortak, bere aldetik, Pandemi(ar)en eragina poesian izenburupean, osasun krisiek poesiaren sorkuntzan duten eragina izanen du mintzagai.\nPoesiaren Nazioarteko Eguna 1999an UNESCOk hala ezarri zuenetik, martxoaren 21ean ospatzen da Poesiaren Nazioarteko Eguna, hizkuntzen aniztasuna bultzatzeko eta arriskuan dauden hizkuntzei aukera emateko beren komunitateetan komunikazio artistikorako bide izateko. Gainera, egun honen ospakizunarekin poesiaren irakaskuntza sustatu nahi da, poesia-errezitaldien ahozko tradizioa sustatu, argitaletxe txikiei lagundu, komunikabideetan poesiaren irudi erakargarria sortu eta poesiaren eta gainerako arte-adierazpenen arteko lotura berrezarri, hala nola antzerkia, dantza, musika eta pintura.\nNaturak ekarritako disko biomusikalak.\nInauterietako ortziralean ere giro ederra izan da Elizondoko karriketan.


Gazteriaren Nazioarteko Egunak osasun mentala erdigunetzat ipini du - Gazteriaren Euskal Behatokia\nGazteriaren Nazioarteko Egunak osasun mentala erdigunetzat ipini du\nEuskadiko gazteen % 13,7k antsietate eta depresio sintomak ditu\nAbuztuaren 12an Gazteriaren Nazioarteko Eguna ospatzen da. Aurten osasun mental jarri du erdigunetzat eta munduko herriak gazteen ongizate emozionalari buruz pentsatzera bultzatu nahi ditu.\nGazteen Euskal Behatokiak Eusko Jaurlaritzaren Osasun Inkestaren (ESCAV 2013) datuak aurkezten ditu; hain zuzen ere, ondoez piskologikoaren prebalentziarekin harremana dutenak. Osasun mentalaren gaiari jarraiki, Osasun Sailaren Hilkortasun Erregistroak beren buruaz beste hil direnen datuak erabiliko ditugu.\n15 eta 29 urte bitarteko Euskadiko gazteen % 13,7k neurriren baten antsietate eta depresio sintomak dituela dio. Portzentajeak azken hamar urteetan pixkanaka gorako bidea izan du, puntu bat baino zertxobait gehiago hasi da eta.\nEmakumeek ondoez psikologiko handiago dutela diote eta 2013an gizonek aitortzen dutena bikoizten dute. Adin taldeen arabera, 20 eta 24 urte bitarteko gazteak dira ondoez psikologiko gehien aitortzen dutenak (% 16).\nHala ere, gazteek biztanleria osoak baino osasun mental hobea dute. Antsietate eta depresio sintomek gora egiten dute adinarekin eta 75 urte gorakoak dira edonolako ondoez psikologiko gehien pairatzen dutenak.\nIkerketa berak galdetzen zuen ea noizbait beren buruaz beste egitea pentsatu duten. 15 eta 24 urte bitarteko gazteen % 2,9k baietz erantzun zuen, Euskadiko biztanleria osoarena baino puntu eta erdi gutxiago.\nBeren buruaz beste egitearen ideia emakumeen artean zabalduago dagoen arren, suizidioa gizonen kontua dela dirudi. 2012ko datuen arabera, 15 eta 29 urte bitarteko gazteen suizidio tasa gizonen artean 5,2 zen eta emakumeena, ostera, 0,7. Suizidioaren maskulinizazio hau ez da Euskadin bakarrik ematen; 28 estatuen Europar Batasunean berdina gertatzen baita.\nEurostaten arabera, 28 estatuen Europar Batasuneko 15 eta 29 urte bitarteko gazteen suizidio tasa Euskadikoa baino handiagoa da, 2010an 7,4 baitzen. Herrien arteko ezberdintasunak oso sakonak dira: Lituanian 100 000 laguneko 24,4 da (gizonen artean 100 000ko 43,1 da) eta Grezian, aldiz, 100 000ko 2 da.\nBeren buruaz beste egin duten EAEko lagunen bilakaeraren datuak Gazteen Euskal Behatokiaren Adierazleen Sisteman daude eskuragarri, “Osasuna” deritzon ataleko “Hilkortasuna” azpiatalean.


Nola ezagutu udaberriko asteniaren sintomak eta nola aurre egin haiei - Ba da beste modu bat | Laboral Kutxa Blog\nNola ezagutu udaberriko asteniaren sintomak eta nola aurre egin haiei\nAzken egunotan nabaritu baduzu akituta zaudela, energiarik ez duzula, buruko mina duzula eta loa hartzea ere kostatzen zaizula, litekeena da udaberriko astenia jasaten ari izatea. Sintoma horiek antz handia dute beste gaixotasun batzuenekin, hala nola anemiarenekin, estresarenekin eta hipotiroidismoarenekin. Halere, astenia ez da larria, nahasmenduaren kategoriara ere ez da heltzen: organismoaren erreakzio naturala da, negu-amaieraren eta udaberri-hasieraren artean gertatzen diren ingurumen- eta tenperatura-baldintzen aldaketek eragindakoa. Horren ondoriorik nabarmenena akidura-sentsazioa da. Nahiz eta oraindik aste batzuk falta diren loreen urtaroa heldu arte, beroketa globalaren eragin zuzenak dira neguko tenperaturak leuntzea eta udaberriaren etorrera birtuala aurreratzea. Gauza horrela, agerikoak dira dagoeneko udaberriari lotutako ondorio guztiak.\nTenperatura-aldaketek eta eguneko argi-orduen gehikuntzak alterazioak eragiten dituzte neurotransmisore eta hormona batzuetan, esaterako serotoninan eta endorfinetan, eta melatonina askatzen dute, gure loa erregulatzen duen hormona. Horien guztien ondorio dira apatia eta neke fisiko eta intelektuala. Sentsazio horiek bi astez luzatzen dira, harik eta organismoak hormona horien maila berriro erregulatu arte.\nZein dira udaberriko asteniraren sintomak?\nUdaberriko asteniaren sintomak askotarikoak eta pertsonaren araberakoak dira, baina honako hauek dira ohikoenak:\nTristura, sumintasuna eta aldartearen beste alterazio batzuk.\nZer egin dezaket sintoma horiei aurre egiteko?\nLehenik eta behin, argi izan behar dugu zer gertatzen ari zaigun: urtaro-aldaketaren «biktimak» gara. Ondoren, gure elikadura eta bizi-ohiturak zaindu behar ditugu. Errezeta oso erraza da:\nDieta orekatua eta askotarikoa egitea, otordu ugariak eta gantzak baztertuz.\nGorputza une oro hidratatuta mantentzea eta, gutxienez, egunean sei baso ur eta beste edari «garbi» batzuk edatea, hala nola zukuak eta infusioak.\nAriketa fisikoa egiten jarraitzea, nahiz eta ohi baino nekagarriagoa izan; izan ere, plazera eta erlaxazioa eragiten duten endorfinak askarazten dizkigu kirolak.\nBeharrezko zortzi orduak lo egitea, baita baten bat gehiago ere, energia-galera berdintzeko.\nHalere, gertatzen zaizunari buruzko zalantzaren bat baduzu edo sintoma horiek irauten badute, aukeratu lasaitasuna eta egin azterketa bat zure familia-medikuarekin.\nLABORAL Kutxak osasun-aseguruen katalogo zabala eskaintzen dizu, 45.000 profesionalez eta 1.200 zentroz osatutako koadro medikoak eskaintzen duen lasaitasunaz goza dezazun. Ideia bat izan dezazun, LABORAL Kutxaren Sanitas Más Salud aseguruak hiru modalitate kontratatzeko aukera eskaintzen du. Hirurek ere honako hauek hartzen dituzte barne: lehen mailako medikuntza, proba diagnostikoak, espezialitate medikoak, ebakuntza kirurgikoak (ospitaleratuta edo ospitaleratu gabe) eta baita atzerriko bidaietarako larrialdietako estaldura ere. Itxarote-zerrendarik gabe eta LABORAL Kutxak bere aseguru-sorta osoan eskaintzen dizun lasaitasun eta konfiantzarekin. Beraz, badakizu: zalantzarik baduzu, aukeratu osasuna.


Edaten duzunean - Sustatu.eus - Teknofiloen albistegia\n2016-11-08 : 19:24\nKaixomaitia.eus en blogean kolaboratzaile gisa hasi da idazten Goiatz Labandibar Oiartzuarra. Narrazioak idatziko ditu berak bi astez behin eta hemen duzue lehena; "Edaten duzunean" , Eef Barzelayren abestian.\nGozatu narrazioaz, abestia entzuten duen bitartean!\nSPEED-DATING: Zita sistema formalizatu bat da (topaketa sistema tradizionalaren mota bat, zita erromantiko edo lagunak egitea helburua duena). Speed-dating Estatu Batuetako juduen zirkuluetan sortu ziren, juduak gutxinego ziren hirietan erlijio horretako ezkongabeek elkar topatu zezaten. Sistema oso ezaguna bihurtu zen, batez ere, telebistarako programa formatuan moldatu zenean (Fifth Wheel, esaterako). Gaur egun, oso ohikoa da speed dating-a Estatu Batuzetan. Aldekoek diote denbora aurrezten dutela zita sistema honekin, oso azkar erabakitzen dutelako ea parekoa erromantikoki bateragarriak diren, lehenengo ikusian sortutako inpresioak, maiz, behin betirakoak izaten baitira (Wikipedia).\nHAUTAGAIA (Ile gaztainkara motza; ezti koloreko begiak; 1,68; galtza beltzak. Ternuako izerditako horia. Kirola egiteko zapatillak):\n- Karaoke batean zer kantatuko zenuke?\n- Karaoke batean kantatu? Ezta erotuta ere!\n(13 segundo. Erabakia: EZ)\n1. HAUTAGAIA (Ile motz beltza; begi ilunak; 1,72; alkondara txuria; egurrezko belarritakoa):\n- Mmm… ez dakit… Ez dut inoiz pentsatu… baina… Gozategiren Kalanbreak? Jeje (I-ri begiratzen dio, aprobazio eske. Gainditu dut azterketa, andereño?) Hala ere, lotsa handia emango lidake karaoke batean kantatzera ateratzeak…\n(4 segundo. Erabakia: EZ)\n2. HAUTAGAIA (Gaztain koloreko ilea, flekilloduna; 1,75; kamiseta beltza; zilar koloreko erlojua):\n- Zer nahiko zenuke kantatzea?\n(31 segundo. Erabakia: EZ)\n3. HAUTAGAIA (Ile eta bizar motzak, beltzak; begi ilunak; alkondara beltza; galtza grisak):\n-Karaoke batean zer kantatuko zenuke?\n- Eef Barzelayren kantu bat.\n- I wasn´t really drunk (Ez nengoen horren mozkorra).\n- Letra nik neuk idatzi dudala iruditzen zaidalako.\n- Kantatuko zenidake?\nIRAKURRI NARRAZIO OSOA KAIXOMAITIA.EUS EN BLOGEAN >>\nArgazkia Jane Cornwell-ena hemendik hartua


Txikipedia:Aranzadi Zientzia Elkartea - Wikipedia, entziklopedia askea.\nTxikipedia:Aranzadi Zientzia Elkartea\nAranzadi Zientzia Elkartearen egoitzaren aurrealdea, Donostiako Zorroagagainako 11. zenbakian\nTelesforo Aranzadi (1860-1945)\nAranzadi Zientzia Elkartea Euskal Herrian dagoen zientzia-elkarte bat da. Aranzadiren helburua da kultura- eta natura-ondarea ikertzea, ezagutzera ematea eta babestea. Jesus Elosegi ikerlari eta arkeologoak sortu zuen, XX. mendearen erdialdean. Azterketa eta ikerketarako sortu zen, eta oso garrantzitsua bilakatu da komunitate zientifikoan. Horregatik, 2001ean herri-onurako erakunde izendatu zuten.\nGaur egun, Aranzadi Zientzia Elkarteak 1.540 kide inguru ditu. Horietatik 150, hainbat zientziatako ikertzaileak dira, eta ikerketaren arloan aritzen dira lanean. Natur eta Giza Zientzien gaiak ikasi dituzten unibertsitarioak dira tituludun ia guztiak, eta gehien nabarmentzen diren zientziaren gaiak hauek dira: Biologia, Historia, Arkeologia, Medikuntza, Antropologia, Etnografia, Geografia eta Geologia.\nElkartea 1947an sortu eta erregistratu zen, eta Euskal Herrian zientzien ikerketa, aplikazioa eta zabalkundea bultzatzea du helburu nagusi.\nIzena Telesforo Aranzadi (1860-1945) gipuzkoar antropologo ospetsuarengandik hartu du; Antropologiaren, Etnologiaren eta Historiaurrearen arloetan ikerlari ezaguna zen oso.\nElkartearen bulegoak bi eraikinetan daude, biak ala biak Donostian:\nZorroaga Gaina. Idazkaritza Orokorraren egoitza da hori.\nArbide Dorrea (Kutxaren jabetzakoa) Miramon Teknologia Parkean.\nWikimedia Commonsen badira fitxategi gehiago, gai hau dutenak: Aranzadi Zientzia Elkartea\nAzken aldaketa 19 otsaila 2021(e)an, 14:56(e)tan


Luis Enrique Sorianoren kasua argitzeko epaitegietara joko duela jakinarazi du ESK sindikatuak - Urola Kostako Hitza : Urola Kostako Hitza\nJoan zen uztailaren 30ean, lan egiten zuen Azpeitiko lantegian bere buruaz beste egin zuen Luis Enrique Sorianok, eta gaur, asteartea, gertatutakoa argitzeko epaitegietara joko duela adierazi du ESK sindikatuak. Hain zuzen ere, Manuel Aizpuru SL enpresa salatuko duela jakinarazi du sindikatuak, Sorianok lan egiten zuen lantegia. Izan ere, sindikatu horren arabera, “zalantzarik gabe lan istripua” izan zen 20 urteko gaztearena, heriotza lantegian jazo zelako eta hark bere burua hiltzeko “faktore nagusia lanean bizi zuen egoera” izan zelako.\nAgerraldia egin dute gaur Donostian, Sorianoren ama Silvia Castillok, ESK sindikatuko abokatu Fatima del Castillok, ESK sindikatuko kide Iratxe Alvarezek eta Azpeitiko Elkar-ekin taldeko Eneko Ibargurenek eta Imanol Agirrek. ESK-ko Del Castillo abokatuak esan duenez, abuztuaren 11n jarri zen gaztearen familia sindikatuarekin harremanetan, eta laguntzeko “ardura etikoa nahiz profesionala” sentituta, ordutik gertatutakoa argitzeko lanean ari dira. Haren arabera, “egoera gogor, triste eta korapilotsu” baten aurrean daude; izan ere, gertatutakoaren “zenbait alderdi argitzeko” badaude ere, “egia” jakin nahi dutela azaldu du.\nSindikatuko abokatuak jakinarazi duenez, harremanetan daude Osalanekin eta Gipuzkoako Lan Ikuskaritzarekin, horiek ari baitira gaia lantzen. “Ikerketa egin dute, eta txostenak egiten ari dira. Gainera, familiak eta neuk hainbat bilera egin ditugu bi erakundeetako kideekin”, azaldu du abokatuak. Haren arabera, halako gai “larri eta delikatu” batek eskatzen duen “seriotasunarekin zein zuhurtziarekin” ari dira gaia lantzen, baina salaketa publikoa egiteko “ardura” dutela ere esan du. Gainera, bide judiziala hartuko dutela ere esan du. “Gaur egun ditugun froga zantzuen arabera, urrats bat gehiago egingo dugu maila juridikoan, eta beharrezkoak diren neurri legalak hartuko ditugu, ikerketak aurrera egin eta kasua argitzen joan ahala”.\nSorianok 2018tik egiten zuen lan bere buruaz beste egin zuen enpresan, eta sindikatuaren hitzetan, enpresak “hainbat irregulartasun” egin zuen gaztearekin. “Badakigu kontratuan jartzen zuena baino ordu gehiagoz egiten zuela lan, badakigu oporrik ez zuela eduki, edo gutxienez, ez egokitzen zitzaizkion adina egunekoak, badakigu COVID-19aren bajarekin zela lanera joan behar izan zuela… Badakigu Luis Enriquek behin baino gehiagotan esan ziela bere ingurukoei ‘gehiago ezin’ zuela, lanean bizi zuen egoerari erreferentzia eginez”.\nESKren arabera, ez da halako zerbait gertatzen den lehen aldia, eta lan harremanek gaur egun direnak izaten eta erakundeek orain arte bezala jokatzen jarraitzen badute, ez dela azken aldia izango esan du Alvarezek. Haren ustez, Sorianoren kasu zehatza langileek bizi duten errealitatearen testuinguruan kokatu behar da. “Ezin da ahaztu 56 direla aurten Euskal Herrian hil diren beharginak, Joaquin Beltranek desagertuta jarraitzen duela eta 2008tik 892 pertsona hil direla lan istripuz”.\nGainera, COVID-19aren pandemiak egoera are gehiago okertu duela uste du Alvarezek. Izan ere, langileengan izan duen eragin psikologikoa eta emozionala ikaragarria izan da haren arabera. “Baina horrek ez ditu gehiegi kezkatzen ez patronala, ezta prebentzio zerbitzuak ere, nahiz eta depresioa den lan bajen lehen arrazoia. Lan osasunaren arloan lantzeko dagoen gai garrantzitsua dira arrisku psikosozialak”.\nESK-ko ordezkariak aldarrikatu duenez, langileek segurtasunez eta lan baldintza duinetan aritzeko eskubidea dute, baina gaur egungo egoerak “prekarietatera kondenatzen” dituela azaldu du. “Luis Enriquerena ez da kasu bakarra; gaizki ordainduta daude asko, LETen pean aritzen dira langile ugari, jazarpen egoerak izaten dira lantegietan, lan ordu extrak sartu behar izaten dituzte beharginek, lanegun amaiezinak egin… eta hori guztia beste aldera begiratzea nahiago duten erakundeen aurrean gertatzen da. Gainera, egoera are gehiago larritzen da emakumeen eta gazteen kasuan, eta oraindik ere gehiago migratzaileak diren kasuetan”. Alvarezek esan duenez, lantegietan kontrol gehiago egin behar lituzkete, eta horretan “lehentasuna” izan behar dute “Sorianok lan egiten zuen gisako eta sindikatuen ordezkaritzarik ez duten enpresek”.\n“Ahotsik gabeen ahotsa”\nElkar-ekinen izenean Ibargurenek hartu du hitza gaurko agerraldian. Hain zuzen ere, talde horrek joan zen abuztuaren 7an eman zuen Sorianoren heriotzaren berri gutun baten bidez. Hark esan duenez, gaztearen heriotza “isilean” pasatu zen lehen egunetan herrian, eta jakinarazi du haren familia jarri zela taldearekin harremanetan, eta “ahotsik gabeei ahotsa ematea” izan da taldearen xedea hasieratik. “Familiak testigantza gogorra kontatu zigun, eta testigantza hura gaztearen hurbileko pertsonek baieztatu ziguten ondoren. Herriko migratzaileekin lan egiten dugun kolektiboa izanik, familiari babesa erakustearekin batera, testigantzari ahotsa jartzeko ardura sentitu genuen abuztuaren hasieran”.\nSorianok lanean bizi zuen egoera azaltzeko, testigantza hartan jasotakoak ekarri ditu gaur gogora Ibargurenek. “Hamabi orduko lanaldiak egiten zituen, igande askotan lanera joaten zen, oporrik ez zuen izan hiru urtean, COVID-19ak erasanda lanera joan zen gauez eta bakarrik, gaizki ateratako pieza batengatik 300 euro kendu zizkioten, hilabete batzuetan aparteko ehun ordutik gora sartzera iritsi zen… Badakigu hurbileko pertsona batekin hitz egin zuela gertatzen ari zitzaionaz. Badakigu sufrimendu handiz hitz egiten ziola, eta ezin zuela gehiago esan ziola”, azaldu du hark.


Klanaren babesa - - Zarauzkohitza.eus\nJesus Mari Olaizola 'Txiliku' 2021-03-25 09:14\nHona hemen Jesus Mari Olaizola Txiliku-k aste honetan Urola Kostako HITZA egunkariko Puntuka atalerako idatzi duen iritzi testua.\nUrte askotan familia izan da norbanakoari babesa eskaini dion antolakuntza nagusia, baina, azkenaldian, eztabaidatua eta gaitzetsia izan da: balio hetero-patriarkalak errepikatzea egotzi zaio, familia tradizionalaren egitura zurrunegia dela esan da, eta abar. Ondorioz, azken berrogei urtetan, ohiko edo tradiziozko familia nuklearraz gain, beste familia mota asko aldarrikatu eta erreibindikatu ditugu: guraso bakarreko familia monoparentalak, familia homoparentalak, poligamoak, poliandrikoak, single edo pertsona bakarrekoak... Horiek guztiek badute beren izateko arrazoia, eta halaxe beharko zuten, egoera «ezohikoan» dagoen edonork eskubide osoa duelako bere bizitza nahi duen (edo ahal duen) moduan antolatzeko. Hala eta guztiz, esango nuke ohiko familia nuklearrari ihes egin nahiz, beste zulo batekin egin dugula topo; gure garaiko jainko nagusi bilakatu den indibidualismoari men eta amen egitera eraman gaituela, alegia.\nHorregatik, Paleolitiko aldera begiratzen jarri beharko genukeela iruditzen zait behin baino gehiagotan, familia nuklearretik haratago joango litzatekeetaldearen nostalgiaz. Klana edo talde zabala ez da maiz aipatzen, eta, beharbada,hori da talde gisa babes gehien eskaintzen duen antolaketa. Oinarrizko galdera da: nola egin horrelako talde handi funtzional bat? Orain baino lehenagoko baserrietan baziren era horretako familia hedatuak, etxean bertan bizi eta elkarbizitzan babesa indartzen zuten gizataldeak; gehienetan hiru belaunaldiko pertsonez osatuak, gurasoen loturatik urrutirago zihoazenak, osaba-izebak, aitona-amonak eta ilobak (zentzu zabalenean, iloba edo biloba) denak batera bizi eta antolatzen zi-ren. Beharbada babeserako klana errebindikatzeko garaia da gaur egungoa; maitasunak, adiskidetasunak, nahikidetzak, afizioak edo bizitzeko ikuspegiak elkartuko dituzten talde handiagoen garaia, norbanakoen eskubideetan baino taldekideen babeserako erlazioetan oinarritzen direnak, post garaietako klanak, ale-gia.


Beste jarduera batzuk | Casa Rural Angoiko Etxea\nSakana babestutako bi natura eremuen artean kokatua dago, Urbasa-Andiako eta Aralargo parke naturalak. Mota eta maila guzitako mendi ibilbide ugari daude inguru hauetan. Interneteko treking edo senderismo horrialdetan erraz aurkituko dituzu. Hemen bakan batzuk azaltzen ditugu soilik:\nBakaikutik Urbasako mendi gainera itzotzen den 7 kilometroko ibilbidea.\nEtxarri Aranatzko Trikuharrien ibilbidea, gure etxetik 4 kilometrotara dagona.\nEtxarrin bertan ere Aritz zaharren ibilbidea, gure etxetik 4 kilometrotara.\nAralargo parke naturala ezagutzeko Lizarrustiko parketxeko interpretazio zentroa eta bertatik hasten den Lareoko ibilbidea, Angoiko Etxetik 12 kilometrotara dagoena.\nIbilbide hauek edo beste batzuk egiten laguntzeko bertako basoak ondo ezagutzen dituen norbait kontratatzeko aukera badago.\nHerrian bada txirrindulak alokatzeko aukera.\nBakaikutik 5 kilometrotara zaldiz ibiltzeko aukera izango duzue Errotain zalditegian.\nExperientzia kilikagarriak gustoso dituzuenontzat parapentean edo ala deltan ibiltzeko aukera ere badago. Urbasako mendi gainetik ateratzen dira eta gure etxetik gertu dauden larreetan lurreratzen dira.\nBisita interesgarri batzuk:\nAralargo Mikel Deunaren santugegia (Angoiko Etxetik 25 kilometrotara)\nIzurdiagako Forjas Brun burdin artisauen tailerrera bisita eta bertan hastapeneko ikastaroa egiteko aukera (Angoiko Etxetik 30 kilometrotara)\nEtxeberriko Lacturale, esnearen ekoizpenaren interpretazio zentrora bisita (Angoiko Etxetik 20 kilometrotara).\nBere ikuiluak eta ekoizpen instalazionak ikustera joateko inguruko abeltzainekin arremanetan jartzeko aukera badaukagu.\nEkainetik Irailaren erdialderaino arizti eder baten erdian kokatuak dauden Etxarri Aranatzko udal igerilekutara txangoa (Angoiko Etxetik 4 kilometrotara).


Ayuntamiento de Lekeitio - PRENTSA OHARRA, LEKEITIOKO UDALEKO UZTAILAREN 2KO OSOKO BILKURA\nPRENTSA OHARRA, LEKEITIOKO UDALEKO UZTAILAREN 2KO OSOKO BILKURA\nLekeitioko Udalak 2015eko uztailaren 2ko Osoko Bilkuran ondokoak onartu ditu: Tokiko Gobernu Batzarreko kideak, Udal Batzordeak, Batzorde buruak eta alkate eta alkate-ordearen dedikazioa eta liberazioak.\n2015ko Udal hauteskundeetako emaitzen ondoren, Lekeitioko Udalak, atzoko Osoko Bilkuran, Tokiko Gobernu Batzorde berria eratu zuen.\nEAJ-PNVk osatutako Udal Gobernu berriak, opozisioko talde bakarrari (EHBilduri) Udal Gobernuan parte hartzera gonbidatu zion Osoko Bilkura egin baino egun batzuk arinago, “denon artean eta denon alde Lekeitio eraikitzeko”.\nEHBilduk eskeintza eskertu zuen eta udaldian hasiko dira talde politiko bien arteko eztabaidak adostasun batera iristeko eta ondoren, horrela bada,Tokiko Gobernu Batzordean parte hartuko du.\nTokiko Gobernu Batzordean parte hartzea eskeintzeaz gain, Udal Gobernu berriak Kultura eta Gazteria Batzordeen burutza izatea ere proposatu zion EHBilduri, alderdi bien artean alor hauetako programak adostuz. Hau honela, udaldia erabiliko dute adostasun batera heltzeko.\nOndoren, Lekeitioko Udalaren ohiko Osoko Bilkurak bi hilerik behin egitea erabaki zen, hileko lehen ostegunean, arratsaldeko 19:00etan, eta hurrengo Batzorde informatiboak osatzea zehaztu zen:\nHerri lanak, Udal zerbitzu, Azpiegituren mantenimendu eta Ingurugiro Batzordea\nOgasuna, Ondarea eta Kontuak Batzordea\nUdal Barne Antolamendu eta Langileak Batzordea\nGarapen Ekonomikoa eta Lehiakortasuna\nBatzorde honek bi azpibatzorde izango ditu:\n- Migratzaileak Azpibatzordea\n- Hirugarren Adina Azpibatzordea\nHerritarrekin harremanak eta Parte hartze Batzordea\nHezkuntza, Haurtzaroa eta Gaztetxoen aisialdirako Batzordea\nBatzordeak, irailetik aurrera hasiko dira martxan. Lekeitioko Udalak herritarrak animatzen ditu hauetan parte hartzera.\nUdalaren ordezkariak ere izendatu zituen: Lekeitioko Udalak ordezkaritza duen erakundeetan, udal erakunde autonomoetan eta sozietate publiko ezberdinetan izango diren ordezkariak.\nOndoren, alkate eta alkate-ordearen liberazioak eta dedikazioak onartu ziren. Alkatea eta alkate-ordea izango dira aurrerantzean udaletxean lanean.\nBizkaiko Foru Aldundiko 81/2015 Foru Dekretuak Bizkaiko korporazioetako kideek jaso dezaketen ordainsariak zehazten ditu,herrietako biztanle kopurua kontuan izanda. Eta nahiz eta Lekeitioko Udaleko liberatuentzako altuagoak izan, Lekeitioko alkateak eta alkate-ordeak, orain arte beraien lanean izan duten soldata bera jasoko dutela onartu zen, ez gehiago ez gutxiago.\nErabaki bera hartu zuten aurreko legeladian alkate-ordearen soldata jartzerakoan, hau da,bere lanean kobratzen zuen kopuru bera ezartzea Lekeitioko Udalean egindako lanagatik.\n81/2015 Foru Dekretuaren arabera, Lekeition, urtean, 60.378,32 euroko gehieneko muga dute ordainsarian liberatuek. Lekeitioko alkate eta alkate-ordeak, berriz, orainarte Eusko Jaurlaritzan eta Bizkaiko Foru Aldundian goi mailako teknikari izan dituzten soldatak mantenduko dituzte, hau da,bakoitzaren lanpostuan izan duten soldata bera (soldata gordina), alkateak, 44.387,22€ urtean, eta alkate ordeak, 48.221,48 € urtean.


Zaplaztekoka esnatu |15 egunez zaplazteko batekin esnatu dute | BitxiBloga\nYou are here: Home ∼ 2013 ∼ March ∼ 05 ∼ Goizero zaplaztekoa emanda esnatu dute 15 egunetan (bideoa)\nInterneten sartu eta esperimentu arraroenak aurki ditzakegu, baina bada arraroak izateaz gain masokista puntu bat dutenak, eta, are larriagoa, helburu garbirik ez. Zach Curd izeneko estatubatuarrak, adibidez, emazteari eskaera bitxi egin zion: hamabost egunez, zaplazteko batekin esnatu eta bere erreakzioa bideoan grabatzea.\nIrudiak Youtubera igo eta milaka bisitari lortu dituzte. Beharbada hori zen helburu bakarra, momentuko ospea lortzea. Baina merezi al du momentuko ospea lortzeko egunero zaplazteko batekin esnatzea? Zachen ustez, antza, bai.\nPosted in Jendea Tagged Bideoa Youtuben, egun on, emaztearen zaplastekoa, esnatu, Zach Curd, zaplastekoa goizero


Mezu sexistak bisibilizatu eta salatzeko kartelak | El Diario Vasco\nTolosa GoierriMezu sexistak bisibilizatu eta salatzeko kartelak\nMezu sexistak bisibilizatu eta salatzeko kartelak\nViernes, 2 marzo 2018, 08:13\nAzken asteetan, gainera, emakumeen Nazioarteko Egunaren harira, lanketa berezia egin nahi izan da Berdintasun Batzordean. komunikabideetan, publizitatean, sare sozialetan edo bestelako edozein euskarritan, egunerokoan ikusten diren mezu eta irudi sexistak bildu dira, ondoren kartelak egiteko. Kartel hauek ikusgai daude jada herriko haibat puntutan, eta mezu sexitek duten presentzia nabarmentzen dute. Herritarrez gain, San Benito ikastolako ikasle helduenek lagundu dute mezu hauek jendartera eramaten, «emakume eta gizonen arteko desberdintasunak salatu eta bisibilizatzen» parte hartu nahi zutelako.\nUdalak eskerrak eman nahi dizkie, berdintasun batzordearen izenean, kartel hauek osatzen lagundu duten guztiei baina baita ere martxoaren bueltako egitaraua prestatzen parte hartu dutenei. Herritarrak animatu nahi ditu gainera ekintzetan parte hartzera eta, gonbidapena haratago luzatuz, Berdintasun Batzordean «ateak zabalik» daudela gogorarazi die lazkaotarrei. Gaiarekin interesa duten herritarrak eta herriko elkarteak batzordearekin «elkarlanean aritzera» animatu nahi dituzte, urtean zehar antolatuko diren ekintzetan «bakoitzaren aletxoa jartzeko». Informazio gehiago nahi duenak, udaletxera jo dezake.\nEgurrezko hesia marraztu dute gaur Etxegune zerbitzua jarri du martxan Atzegik Loperdi Berri etxean


#ezetzaezetzada - euskalerriairratia.eus\nJoseba Ezeolaza 2018-06-14 13:23\nKanpotarrak erru guztien zakarrontzia bihurtzen dira askotan. Aste honetan san ferminetan ematen diren bortxaketa sexualen kontrako kartela jaso dut, eta errespetua eskatzeko, kanpotarrei zuzentzen die begirada. Gutxi gora behera kanpotik bazatoz, gurea errespetatu esaten du kartelak.\nBaina zergatik portaera kaskarren ardura kanpotarrengan jarri?, ez du zentzurik batez ere Iruñean, urtean zehar, gertatzen dena aintzat hartzen badugu. Auzoko bestetan, hemengoak bakarrik gaudenean, bortxakeri sexistak ematen dira ere. Nagore Lafage erail zuena Iruñekoa da. Beraz zergatik ardura besteetan jarri?\nKanpoan arretaz jarriz, arazoa desbideratu egiten dugu, arazoa matxismoa delako eta ez kanpotarrak. Lokalismo hau arazoari erantzun zuzena emateko bide txarra da. Hemengoa idealizatu egiten duelako, oinarriko arazoa bestelakoa izanik.\nHaurtzaroan ikastolarako bidean, Atarrabia eta Burlata artean zegoen pintada batean “andaluces kanpora” jartzen zuen, lehen ez nuen horren esanahia ulertzen orain heldutasunean…ere ez.\n#ezetzaezetzada hori bai kanpaina itzela.


LABek Prekarietateak hil egiten duela salatu du Irunen, beste lan heriotza baten berri izan du bitartean | Angula Berria\nHasiera » LABek Prekarietateak hil egiten duela salatu du Irunen, beste lan heriotza baten berri izan du bitartean\nAurten gutxienez, 40 langile hil dira lanean Euskal Herrian eta beste bi langilek desagertuta jarraitzen duten Zaldibarreko zabortegian otsailaren 6tik, duela 5 hilabetetik.\nGaur gertatutakoa ez da berria. Urtero honetako lan i¡stripuak ditugu, baina ezaguna izan arren, praktikan ez dituzte neurriak hartzen honelako istripuak berriro gerta ez daitezen. Ematen du administrazio publikoen arduradunek ez dutela hauen berri. Non daude administrazioko arduradunak eta Eusko Jaurlaritza heriotza berri hau salatzeko? Zein aldaketa egin eta zein pausu emateko prest daude egoera honi buelta emateko? Eusko Jaurlaritzak prest ahal dago agenda politikan lan istripuen arazo larria eta estrukturala behingoz kokatzeko? Edo beste aldera begiratzen jarraituko du?\nArgi daukagu lan istripuak ez direla zoriak edo kasualitateak sortuak, ematen diren lan harremanen, prekarizazioaren, lan arautegiaren eta azpikontratazioaren emaitza baizik. Administrazio publikoei exigitzen diegu arduradunak seinalatzea eta ordaindu dezatela.\nLAB sindikatutik lanean eta borrokan jarraituko dugu langileon eskubide, segurtasun eta osasunaren alde. Dei egiten dugu, asteazkenean, hilak 8, 11:30ean Gasteizen, SEA patronalaren aurrean, gehiengo sindikalak “ Lan istripu gehiagorik ez, prekarietate hiltzailea ” lemapean antolatuko duen salatze mobilizazioan parte hartzera.


DBHko ikastetxeek elkarretaratze bateratua egingo dute Azaroaren 25ean : Bidasoko Hitza\nLehen aldiz egingo dute batera ekitaldi bat DBHko Irungo ikastetxe publikoek, eta, hala nola, kandelak piztuko dituzte aurten hildako biktima bakoitzaren omenez.\nEmakumeen kontrako indarkeriaren aurkako batasuna ohi baino agerikoagoa izango da datorren azaroaren 25ean Irunen. Izan ere, lehen aldiz hiriko DBHko ikastetxe publiko guztiek elkarretaratzea egingo dute batera. 11:00etan izango da Zabaltza plazan, azaroaren 25ean bertan (osteguna).\nElkarretaratze horretan ere eskualdeko elkarteek ere parte hartuko dute: M8 Asanblada Feminista, Su txikian eta Parean, baita Irungo Berritzeguneko ordezkaria ere.\nIkastetxeek aurreratu dutenez, ikasle guztiei eta hezkidetza ordezkariek urte hauetan guztietan egin duten lana aitortu nahi diete publikoki, eta ekitaldiaren protagonistak beraiek izatea nahi dute.\nIkasleek pankarta eramango dituzte ekitaldira, eta bost zentroetako ikasleen artean manifestu bat irakurriko dutela aurreratu dute ikastetxeetatik. Horrez gain, aurtengo biktimak gogoan izango dituzte, eta biktima bakoitzeko kandela bat piztuko dute. Kanta eta dantza bat ere prestatu dituzte, eta ondoren, loreak botako dituzte. “Kandelek heriotza eta dolua sinbolizatuko dituzte, eta loreek batasuna, borroka eta itxaropena”, adierazi dute eragileek.\nAntolatzaileen esanetan, udalari ere zabaldu diote gonbidapena, baina “zailtasunak” jarri dizkiete gonbidatu gisa agertzeko.


Lily Latté (en)\nfilm-zuzendaria, gidoilaria, aktorea, film-muntatzailea, zinema aktorea eta zinema ekoizlea\nFriedrich Lang Vienan jaio zen 1890ean. Familiak ez zuen diru arazorik izan: aita, Anton Lang, arkitektoa izan zen, eta eraikuntza alorreko enpresa baten jabe. Katolikoak ziren etxean, nahiz eta ama, Paula Schlesinger, helduaroan kristautako judua izan. Oinarrizko ikasketak egindakoan, 1905ean aitak behartuta Fritzek Vienako 'Technische Hochschule'n (Goimailako Eskola Teknikoan) izena eman zuen arkitektura ikasteko asmoz; arteak, hala ere, sasoi horretan ere erakarri zuen. Hiru urte eman zituen ikastegian, gogoz kontra izan arren. Dena den, gerora, ikasitakoek eragina izango dute zinema zuzendariaren estiloan. Sasoi honetan irakurri zuenak garrantzi handia izan zuen haren formazioan: filosofia (Schopenhauer, Nietzsche, Kierkegaard), abenturazko literatura (Jules Verne eta Karl May), magia, okultismoa... Pintura oso gustuko zuen, eta Egon Schiele eta Gustav Klimt margolarien jarraitzailea izan zen. Vienako gaueko giroa, kafetegiak eta kabaretak ondo asko ezagutu zituen; izan ere, halako bitan, Femine eta Hölle izenekoetan, egin zuen lan. Gurasoen iritziaren kontra arkitektura ikasteari laga zion eta Vienako Arte Grafikoen Akademian hasi zen ikasten, handik gutxira Nurembergera joateko eta, azkenean, Municheko Arte Ederretako Eskolara. 1910ean mundu zabalean bidaiatzeari ekin zion (Alemania, Beljika, Herbehereak, Asia, Errusia, Ipar Afrika, Txina, Japonia). 1913an Parisen da, berriro ere, Montmartre auzoan hartu du bizileku eta edozelako lanak eginez hainbestean konponduko da: marrazkigile, diseinugile, akuarela-egile... Zinemarekin aurreneko hartu-emana izango du. Ezagunak zituen western zahar eta mutuak, Vienan ikusitakoak, baina Parisen ikusitako filmek zer pentsatua emango diote eta arte berriak zelako baliabideak eskaintzen dituen konturatuko da. Lehen Mundu Gerra hastear dela, Vienan da ostera eta handik gutxira soldadu ibiliko da Errusian eta Errumanian.\nAlemanian egindakoak[aldatu | aldatu iturburu kodea]\nFritz Lang eta Thea von Harbou, 1923-1924ko erretratu batean.\nDas Testament des Dr. Mabuse (1933) filma bukatu orduko Langek Joseph Goebbels zain zeukan, berebiziko garrantzia zuen bilera batera deitu baitzuen. Naziak kezkatuta ei zeuden, filmak ikusleen artean eragin zezakeen iraultzarako gogoa zela eta. Goebbelsek, ordea, proposamena egin zion: UFA estudioetako buru egin nahi zuen eta nazien aldera erakarri. Bilerak luze jo zuen antza, eta handik irten zuenerako bankuak itxita zeuden. Langek ez ei zuen zalantza izpirik: atzerrirako bidea poltsikoak hutsik egingo zuen. Parisa heldu eta 1934an Charles Boyer aktoreak antzeztutako Liliom filma egin zuen. Ez ziren gutxi Alemaniatik ihes egindako sortzaileak: han ziren, besteak beste, Erich Pommer, Peter Lorre, G.W. Pabst, Seymour Nebenzal, Billy Wilder, Frank Wexman, Friedrich Hollander eta Robert eta Curt Siodmak. Handik gutxira, horietako askok Ameriketako Estatu Batuetara alde egin behar izan zuten, tartean Fritz berak. Langen andreak, ordea, 1932an Alemaniako Langile Alderdi Nazionalsozialistan izena emana zuen eta Alemanian geratzea argi zeukan; 1933an banandu ziren.\nWhile the City Sleeps (1956) eta Beyond a Reasonable Doubt (1957) Ameriketan sinatutako azken lanak izan ziren. Gogaituta zebilen erabat Hollywooden lan egiteko moduaz eta egileari ezartzen zitzaizkion muga eta baldintzez. Londresen izan zen sasoi batean Taj Mahal izena izan behar zuen film bat bideratzeko, Alexander Kordak ekoiztua. Eszenak topatzeko Indiara beren beregi egindako bidaiatik itzuleran lanak bertan behera geratu behar zutela esan zioten. Asmoa ezerezean geratu zen. Orduan Alemaniarako bidea egin zuen. Egokitzapena ez zen samurra izan, eta hainbat saio egin zuen filmatzen jarraitzeko. Arthur Brauner ekoizleak, aldez aurretik ere saiatu zena Lang erakartzen, 1921eko film baten bertsioa berriro egiteko konbentzitu zuen, eta bi partetan aurkeztu zuen: Der Tiger Von Eschnapur (Eschnapurreko Tigrea) eta Das Indische Grabmal (Indiako hilobia) (1959). Arrakasta handiko lana izan zen, eta horrek kemena eman zion Langi lanean jarraitzeko. Ostera ere aspaldiko gaia eta pertsonaia berreskuratuko ditu: Die Tausend Augen Des Dr. Mabuse (1960). Frintz Langen azken lana izan zen.\n"Metropolis" pelikula oinarri duen artikulua: Intxauspe, J.M. 2011: Aurkakotasunaren argilunak, hAUSnART\nBNF: 12117839r (data)\nTabakalera ID: 54849\nOpen Library: OL780073A\nOrriaren azken aldaketa: 20 martxoa 2022, 00:32.


Kutsatutako uraren kontsumoagatiko intoxikazio masiboaren gakoak Palautorderan | Consumer\nKutsatutako uraren kontsumoagatiko intoxikazio masiboaren gakoak Palautorderan\nKataluniako Santa María de Palautordera herrian (Bartzelona) erregistratutako intoxikazio masiboak, ur kutsatua kontsumitzeagatik, bi ehundaka pertsonari eragin dienak, herri horretan erabiltzen diren ura hartzeko eta edateko ur bihurtzeko sistemetan akatsak daudela erakusten du. Aurreko egunetan izandako eurite bortitzak, errua ofizialki egotzi baitzitzaien, osasunean ondorio larriak dituen ingurumen-arazo baten eragilea baino ez ziren izan.\nJoan den abuztuaren 5a baino lehenagoko egunak bereziki euritsuak izan ziren Montseny mendigunearen ondoko eremuan. Uda bitxi honetan, Bartzelonatik 60 bat kilometrora, prezipitazioak eskuzabal jaitsi ziren. Baina ez ohi baino askoz gehiago.\nBeti bezala, Santa María de Palautorderan eta inguruko herrietan, Tordera ibaiko ura, ur horretatik hornitzen baitira nagusiki, turbia jaitsi zen. Ez zen berritasunik izan, kasu honetan izan ezik, eta seguruenik beste batzuetan ez bezala, ibaiak uholde handien ondorioz mugiarazten duen lokatzaz eta lohiaz gain, bertan materia organikoa sartu zuen, edateko ura sortzeko eta intoxikazio masiboa eragiteko adina.\nPotabilizazio defizitarioa. Espainiako beste herri askotan gertatzen\nden bezala (tamaina nahiko txikia dute), Santa María de Palautorderako uraren bilketa azalekoa da. Horrela gertatzen da aldameneko Sant Esteve herrian ere, kale bakar batek banatzen baititu udal mugapeak, eta Montsenyrekin, ibaiaren ibilguan kilometro gutxi batzuk gorago dagoen 600 biztanle inguru.\nAzaleko ur-bilketak abantaila ukaezinak ditu, baina baita arrisku bat baino gehiago ere. Aldeko argudio nagusia ekonomikoa da: praktika honek lur azpiko akuiferoak hartzeko beharra baztertzen du, askoz garestiagoa baita, eta ura ateratzeko putzu handiak egitea saihesten du. Bestalde, sistema lohien eta lohien presentzia erregularraren mende dago, bai eta hainbat motatako kutsatzaileak ere, organikoak zein ez-organikoak, hartze-puntuan. Horrez gain, uholde handiko gertaeretan, klima mediterraneoko uholde-klimaren berezkoak, materialen metaketa hain handia izan daiteke ezen ur hori aho-kontsumorako erabiltzea ezinezkoa baita hitzez hitz.\nSanta Maríari ematen zaion ur-bilketa dike txiki batean hasten da. Dike horretan, 6.000 biztanle inguruko herria eta 1.500 biztanle inguruko Sant Esteve herria hornitu behar ditu. Diketik atera ondoren, hornidura bi kanaletan banatzen da, herri bakoitzerako bat. Horietako bakoitzean ura edateko ur bihurtzeko instalazio automatiko bat dago.\nUraren jatorria bi herrietako berbera zenez, bata kutsatuta zegoelako eta bestea ez zegoelako, Kataluniako osasun agintariek Santa Maria edateko uraren araztegira bideratu dituzte susmoak. Froga argiagorik ezean, Kataluniako Generalitatearen iturrien arabera, plantaren kontrol automatikoan akatsen bat egotea da sinesgarriena. Oso litekeena da, kontsultatutako zenbait adituren iritziz, desinfekziorako kloro-ekarpena erregulatzen duen mekanismoan egotea. Hori dela eta, Lluís Salleras Generalitateko Osasun Publikoko zuzendari nagusiak edateko ur bihurtzeko sisteman “akats bat” dagoela esan zuen.\nGiza patogeno batKutsadura\nmasiboak eragindako pertsonei egindako lehen analisien emaitzek adierazten dute Shigella sonnei dagoela digestio-hodian eta gorozki fekaletan. Enterobakterio hori dela baieztatzeko laborantza egun batzuk behar badira ere (normalean bost), zantzu kliniko guztiek norabide horretan adierazten dute.\nConsumaseguridad.com konfirmatu duenez, beherako, oka, sabeleko min eta sukar handiaz gain, paziente askok gorozkiak odolarekin jalkitzea aipatu zuten, sigelosiaren edo disenteriaren sintoma bereizgarria, gaixotasunari ezaguna zaiona. Enterobakterio horren koloniek, koliforme fekalen taldekoek, heste meharraren paretak eta kolonaren zati bat higatzen dituzte, eta horregatik uzten da odola. Digestio-hodiaren zati horretan aurkitzen ditu ugaltzeko baldintzarik onenak.\nBenetan disenteria dela baieztatuz gero, infekzioaren jatorria gizakia izango litzateke, seguruenik. Bakterioa primateen digestio-traktuan hazten da (gizakiak eta tximinoak), eta gutxitan beste animalia-talde batzuetan. Beraz, ez litzateke baztertuko, ehuneko ehunean ez bada ere, inguruko edozein landetxetatik nahita edo halabeharrez egindako isurketa. Erantzukizunak, halakorik bada, ibaiaren goiko ibilguan dauden herriek isuritako ur beltzetan bilatu beharko lirateke. Kasu honetan, kanpatzeko zenbait eremu eta Montseny herria.\nNoren errua izan zen?\nOraingoz, Kataluniako Osasun Sailak informazio-espediente bat irekitzea erabaki du uren enpresa kontzesiodunari, Santa María de Palautorderako Ureztatzaileen Elkarteari. Espedienteak argitu behar du zabarkeriarik edo edangarri bihurtzeko sistemaren kontrolean akatsik izan den edo ez, eta, baiezkoa bada, zehapenak proposatu. Kautelazko neurri gisa, sailak desinfekzio-lanak “berehala hasteko” agindu zuen, baina ez hornidura ixteko, zenbait adituk eskatu bezala. Bestalde, herri honetako Udalak “berresten bada” enpresaren aurkako zehapenak iragarri ditu.\nInformazio espedienteak irekitzeak, ordea, beste errealitate batzuk ezkutatzen ditu. Santa Mariako eta Sant Esteveko ur horniduraren kontzesioa oraindik behin-behinekoa da. Bi herrietako enpresek baimen hutsak dituzte legezko baimenen zain. Bestalde, enpresa horiek ureztatzaile-komunitateen babesean sortu ziren, eta uren jabetza ia Erdi Arotik eman zen. Egitura operatibo batzuk dituzte, eta ez dute teknikari kualifikaturik, baizik eta edateko uraren hodiak mantentzeko langile soilik. Enpresek beren udalei saltzen diete ura, hornidura eta edangarritasuna bermatuz.\nLege-erantzukizuna enpresa emakidadunari egokituko zaion arren, kontsultatutako zenbait adituk uste dute enpresa horren zati bat kontrola egin behar duenari dagokiola, kasu honetan Udalari. Era berean, ondorio hau ateratzen dute: “norbaitek sistema bere osotasunean berrikusi beharko luke” eta, ahal den neurrian, “jatorrizko kutsadura” saihestu. Beste era batera esanda, zuzenean ibaietara materia organikoaren isurketa mugatzea, eskuarki gizakiena eta animaliena.\nhartze kloro montseny-eu palautxoko santa maria potabilización-eu ura


2020-07-07 - Busturialdeko Hitza : Busturialdeko Hitza\nErrigoitiko Udalak emakume baten aurkako erasoa salatu du\nAzaldu dutenez, bikote ohiak emakumea erasotu zuen domekan; elkarretaratzea egingo dute gaur, 20:00etan, udaletxe aurrean\n2018ko Kontxako auzian arrazoia eman diote Urdaibairi\n2018ko Kontxako zigorra errekurritu egin zuen talde bermeotarrak, eta Euskal Autonomi Erkidegoko Auzitegi Nagusiak arrazoia eman dio. Hondarribiak eta antolatzaileek 30 eguneko epea dauka helegitea aurkezteko.\nKasu positibo berri bat erregistratu dute Gernika-Lumon\nBizkaian baieztatu ziren lau positiboetatik bat Gernikan erregistratu dute. Eskualdeko azken kasuak ekainaren 22an antzeman ziren Bermeon.\nEuskara bultzatzen jarraitzeko aukera berriagaz, "gustura"\nGernika-Lumoko Berbalagunek Egunean Behin jokoa aprobetxatu du konfinamendu garaian euskara bultzatzeko; 42 parte hartzaile izan dira taldean. Lehen sektorera ere gerturatu dira sari banaketaren bitartez.\nUrdaibai Bir Centerrek boluntario programa bat deitu du udarako\nBertan parte hartu gura dutenek Urdaibai Bird Centerrek webgunean aurki daitekeen inprimakia bete beharko dute, eta hori egiteko azken eguna da uztailaren 10a.\nBermeoko GIZ gaur hasi da aurrez aurreko arreta ematen\nUdako ordutegiagaz ari dira lanean; astelehenetik barikura, 10:00etatik 13:00era.


Guztiak Kimberley Diamond Mine Hegoafrikan buruz\nAfrika eta Ekialde Ertaina Hegoafrika\n"Big Hole" dioen guztia. Heinrich van den Berg / Getty\nKimberley-k, Hego Afrikak, mundu osoko diamantezko meategi handiena du, "Big Hole" izenez ere ezaguna. Gizakiak ehizatu eta handiak espaziotik ikus daitezke, zuloak munduko diamante handienetako batzuk eman eta De Beers izen ospetsua mundu zabala.\nKimberley-n bisitariak 17 minutuko filma ikusi ahal izango du Afrikako diamantearen meatzaritzaren kokapenari eta historiari buruz. Goi mailako plataforma batean ibiltzen dira, The Big Hole ikusteko, erlaxatzeko makina bat faux meatzaritza ardatzean, giltzaz itxita, kolore guztietako diamanteak ikusteko eta museo txiki bat bisitatzeko. Batez ere gustukoa dugu ministro batzuek erabiltzen zuten Biblia ahaztuta diamanteak 1883. urtera bitarteko diamanteak trukatzeko.\nKafetegia, oparia eta bitxi-denda ere badaude, eta Kimberly meatzaritza herrikoia izan zen egunetan utzi zituzten egiturak eta artifacts asko daude. Bisitariak konpainiako hiriburu kale hutsak ibiltzen dira eta De Beers familiako bizimodua bizi den etxera apaldu.\nKimberley-ren Victorian tren geltokira iristeko orduan, The Big Hole-ra joango gara hamar minutuko unitatean.\nKimberley Mine Estatistikak\nGrant Duncan Smith / Getty Images\n15 milioi diamante inguru Kimberley Diamond Mine-tik ateratakoak dira, 1871an aurkituak. 1914ko abuztuan bukatu zuten indusketa.\nHurbileko herria Big Hole aldean dago. Louise Murray / robertharding / Getty\nHori da sakona: Big Hole 215 metro edo 705 metroko sakonera da.\nKimberley Mine Mapa\nMapa honek bisitariak bisitatzen ditu The Big Hole inguruan esploratzen dituzten instalazioak ulertzeko. Egitura originalak eta birsortuak biltzen ditu, Kimberley-k lan mina izan zuenean, dendak eta bestelako beharrak dituzten egoiliarrek zerbitzatzen zuten herri batekin.\nDiamond Mining Makineria\nAriadne Van Zandbergen / Getty Images\nOrain oxidatuak, Kimberly-ren meatzaritzaren meatzaritzaren garaian erabilitako makina bat zen.\nKimberley Diamond Museumek diamanteen meatzaritzaren historia kontatzen du eta hasierako artifacts aurkezten ditu. Bisitari askok galdetzen diote doako laginak eskuragarri badago. Ez dira.\nEzagutu diamanteen meatzaritzaren historiari buruzko informazio gehiago.\nSouth African Diamond Mining Town\nDiamanteen aurkikuntzak Kimberly-era ez ezik, meatzariak ere ekarri zituen, eta XIX. Mendearen bukaeran herri bat sortu zen.\nDiamond Miners 'Huts\nNahiz esklabotza 1834an eraitsi zen Kolonbian, meatzarien gehienek ez zuten askatasunik izan ez zutenek baino askoz hobea.\nKimberleyren etxe zaharrena\nSeinalea ingelesez eta ingelesez inprimatuta dago. Susan Breslow Sardone\nSeinaleen arabera, "etxe hau 1877an Ingalaterran aurrefabrikatu zen, kostaldetik diamantezko eremuei zuzendua, oxwagonen eta 14 Pneil Rd-n eraikia. Lehenengo erregistratutako jabea AJ Petersen jauna".\nDe Beer Gravestone\nJohannes De Beer Afrikaner bat izan zen haren baserriko diamanteen gainean. Kimberly-n lurperatuta dago.\nKimberley Diamond Buyer\nDiamantezko merkataritzaren zati garrantzitsu bat izan ondoren, Kimberley-n aurkitutako diamanteak salmenta eta salmentan atzerrira bidali ziren.\nBritish Hego Afrikako banku estandarrak diamanteen balioa moneta bihurtu zuen. Susan Breslow Sardone\nKimberly minak zulaturiko aberastasun txikiak Hegoafrikarrak onartu zituzten; Altxor gehienak kanpora bidali ziren.\nKimberley diamantezko nirea Cecil Rhodes ingelesak aberastu zuen, De Beers fundatu zuenean. Konpainia monopolio birtual bihurtu zen. Rhodes inperialistak eta bere Afrikako Hego Afrikako konpainiak Rhodesia sortu zuten, orain Zimbabwe eta Zambia hegoaldeko Afrikako herrialdeak barne.\nHegoafrikako Hiriguneen Balio Kulturalak\nHego Afrikako 10 leku ezin hobeak\nTop 7 gauzak Hegoafrikako Cape West Coast-en egin\n10 Johannesburgeko lekurik hoberenak\nDurban, Hego Afrikako curry jatetxeak\nHegoafrikan eginiko gauza onenen zortea\nHasiera-orria> Kategoriaren arabera> Armairu> Usa> Oklahoma> Oklahoma\nNon Archie Bunker Live?\nAire-konpainiei buruz jakin beharreko guztia 'Araua 240\nLondon, Erresuma Batua eta Paris Saint-Malo trenez, airez eta autoz\nCavan eta Leitrim trenbidea\nNew Yorkeko 11 Best Free Landmarks and Attractions\nDed Moroz, Errusiako Santa\nZer ordu da Irlanda negozioetarako?\nWestgate City Centre New Year's Eve Event-Glendale (Near Phoenix) Arizona\nWhite River Indiana garbitzea\nParisen maiatzean bisitatzea: zer ikusi eta zer egin\nNiagara Falls-eko Rainy Day-n egin behar dena\nTop Familiak Florida Vacation Helmugak\nUrteko MLK Free Concert Series - Martin Luther King Kontzertuak


Beste jardunaldi gogoangarri bat - Leizaran Eskubaloia\nBeste jardunaldi gogoangarri bat\nArgitaratze data: 17 December, 2019 / Maila: 2019-2020 / Iruzkinak: No Comments\nAzken jardunaldi hau ere bikaina izan da. Klubeko hamabi taldeetatik bederatzik irabazi egin dute eta beste talde batek berdindu egin du.\nSenior Taldea, Leizaran Ernio Inmobiliaria, Egia Kata taberna taldeari nabarmen irabazi zion eta sailkapenean bostgarren dago laugarren sailkatuarekin puntuetan berdinduta.\nJubenil Mutilak Gipuzkoako Txapelketako azken faseko hirugarren partida jokatu eta hirugarren garaipena lortu dute.\nJubenil Neskak, Leizaran Lanbroa Taberna, garaipen batekin hasi dute Gipuzkoako Txapelketako azken fasea.\nKadete Mutilak, Leizaran Imatel Telecomunicaciones taldeak ere garaipena lortu du asteburuan. Gipuzkoako Txapelketaren azken fasean jokatutako hiru partiduetatik bi irabazi egin ditu.\nKadete Neskak, Leizaran La Salle-Berrozpe taldeak bigarren faseko hirugarren partidua jokatu du eta hirugarren garaipena lortu dute.\nInfantil Mutilak eta Infantil Neskak; bost taldeetatik lauk irabazi egin dute eta besteak berdindu egin du.\nZorionak denoi eta jarraitu horrela!


Nafarkoopeko bazkideek Fagollagako Zentral Hidroelektrikoa bisitatu dute uda honetan zehar\nUda honetan, Sorkuntza proiektu berriak prestatzen egon garen bitartean (laster hauen berri jakingo duzue, lasai!), Fagollagako Zentral Hidroelektrikoan gure Nafarkoopeko bazkideen bisitak jaso ditugu. Hortaz, bederatzi bisita txanda eskaini ditugu ekaina eta abuztua bitartean 83 lagunentzat.\nBisita hauetan parte hartu duten bazkideek zentralaren funtzionamendua ikusteko aukera izan dute. Horretarako zentralera sartzen den urak daraman bidea jarraitu dugu eta bisitari hasiera emateko “hondartza” bezala bataiatu dugun ingurua erakutsi diegu. Bertan, presa, arrainen eskala, kanalera sartzeko uhateak, zabor organikoak iragazteko nabarra eta kanala beraren funtzionamendua ulertzeko aukera izan dute, baita egin ditugun eta egingo ditugun hobekuntzak ere komentatu dizkiegu.\nBehin lehenengo parte hau ikusita eta zentral barrura sartu aurretik, ganbera kargaren funtzionamendua erakutsi diegu. Izan ere, orain hutsik egonda zentralaren ur faltagatik geldirik dagoelako, turbina bikoitzera sartzen den uraren erregulazio sistema primeran ikusteko aukera dago.\nOndoren zentralera sartzean, generadorearen, protekzioen eta transformadorearen funtzionamendua azaldu diegu, uraren energia, energia elektrikoa nola bihurtzen den uler dezaten. Eta argi indarraren bidea jarraitzeko, hau neurtzen duen neurgailua ikusi dute zentralaren kanpoaldean, baita erdi-tentsioko sarera konektatzeko zentral ondoan dagoen dorrea.\nBisitari amaiera emateko zentralaren ondoan dagoen eraikinaren hondakinak erakutsi dizkiegu. Garai batean burdinola bat eta ondoren zementera bat izan zela eraikin hori azaldu diegu. Modu horretan, Fagollagako Zentral Hidroelektrikoa eta bere funtzionamendua ikusteaz gain, hau inguratzen duen paraje eder guztia ikusteko aukera izan dute gure bazkideek.\nAmaitzeko, eskerrak ematea baino ez zaigu geratzen. Alde batetik, txandak oso denbora gutxian bete zenituztelako eta bestetik, erakutsi duzuen interes handiagatik eta zuen parte hartzeagatik. Mila esker!\nJakin badakigu, bazkide batzuk tokirik gabe geratu zinetela eta kontutan daukagu. Horregatik, bisita gehiago antolatzen saiatuko gara, Fagollaga ezagutzeko aukerarik gabe geratu zinetenak, zentrala ikusteko aukera izateko.


Jose Antonio Iturrioz (1856-1916) — Eibarko Kultura Ondarea - Egoibarra.eus\nAntonio Iturrioz Eibarko alkate izan zen 1897. urtetik 1901. urtera arte. Bera alkate egon zen sasoian herriak hirigintza-berrikuntza garrantzizkoenak bizi izan zituen, Ramon Cortázar donostiar arkitekto ospetsua lanerako hartuta: Eibarren zabalgunea, Untzaga plaza handitzea, erreka tapatzea, gaur dugun udaletxea jasotzea (1901. urtean inauguratu zena). Urte horietan eraiki zen, era berean, 1904. urtean inauguratuko zen herriko Hospitala (Legarre auzoan).\nEibarko Plan Orokorra bere agintaritzapean egin zen; baita lehenengo Arma Probatokia ere.\nBaina zalantzarik gabe etxeetara ura ekartzea izan zen haren lorpen handiena. Ziriako Agirre medikuaren iritziz, urak etxeetara sartzean gaixotasun gutxiago zegoen.\nEskola berriak egiten ere ahalegindu zen. Bere sasoikoak ziren Frontoi Zaharreko Eskolak. "Bainu etxea" ere egin zuen, 1906ko ekainaren 20an zabaldu zena. Antonio Iturrioz alkateak eibartarren higienea zaindu nahi zuen, zentzurik zabalenean. Bainu-etxean eskaintzen ziren zerbitzuak: 10 zentimo dutxa bakoitzeko; bainua hartzea, 25 zentimo ur hotzarekin eta 50 zentimo ur beroarekin. Zapatuetan doan zen arratsaldeko 4etatik 7etara.\nHala zioen Ignazio Anitua alkate izandakoak: "Antonio Iturrioz izan da Eibarrek izan duen alkaterik onena".\nAntonio Iturrioz liberala zen ideologiaz, Eibarko errepublikazaleen artean garrantzizkoa zen haren iritzia, "La Voz de Guipúzcoa"n idazten zuen.\nAntonio Iturriozen hileta.


Page 4 of 886.\nBilaketa: "". 21197 emaitzak aurkitu zuten 51 milisegundotan. 20881 -etik 20890 -era 21197 -ek emaitzak erakutsiz.\nArtxiboko ordezkariak Boisen\nBizkaiko Historia eta Eliz Artxiboko artxibozainek Pete Cenarrusa Euskal Kulturarako Fundazinoak antolatutako ikerketa genealogikoari buruzko jardunaldi batzuetan parte hartuko dabe bihar eta etzi.\nDomekan, ‘Bika Eguna’ Artxandan\n“Argi ibili – Pon tú luz” goiburupean ospatuko da Artxandan domeka honetan, martxoak 27, III. eta VII. Bikaritzetako gaztetxoen alkarraldia dan ‘Bika Egunaren’ bigarren ekitaldia. Aurreko ekitaldiko esperientzia ona kontuan hartuta, aurton be, partaidetza anitz eta zabala izango dalakoan dagoz antolatzaileak. Iaz, bikaritza bietako PBetako Pastoral Barruti guztietako 100 neska-mutiko inguruk eta euren monitoreek parte hartu eben.\nAniztasuna, erlijinoak eta alkarbizitza\nBihar Bilboko Alondegian (Arrikibar enparantza, 4) hasten diran “Aniztasuna, erlijinoak eta alkarbizitza”ri buruzko jardunaldien egitarauaren ardatza erlijino, gizarte eta erakunde ordezkarien arteko mahai inguruetan eratzen da. Mintegiek ere gune bereizia izango dabe eta euren helburua esparru ezbardinetan erlijino aniztasuna aztertzea izango da: hezkuntzan, lanean, osakuntzan, gizarte ongizatean eta horniduretan. Mintegi honeetan, esparru bakoitzeko jakitunek eta ekintzaile trebeek esku-hartuko dabe.\n“Esperientzia ona izan da”\nAna Díaz-beitia, Anatxu, da urtebetetik hona pastoral mandatudun laikoen lagutnzarako Zerbitzuko arduraduna. Kurtso honetan, Ekintza Katoliko Orokorreko militante dan 42 urteko sestaoar hau, eginkizun honetan jarduteaz batera, Sestaoko Familia pastoraltzako arduradun ere izan da. Lehen Laikoen Heziketarako Elizbarrutiko Zerbitzuari lotuta egoan zerbitzu hau etapa barria da pastoral mandatua dauken laikoei laguntza emoterakoan. Anatxuk kurtso honetako esperientzia azaltzen deusku.\nDatorren astelehenean, urtarrilak 25, hasiko da Elizbarrutiko Teologia eta Pastoral Institutuak (ETPI) urtero antolatzen dauan berbaldi-sorta. Aurten, “Kapitalismoa birsortu?” goiburupean batuko dira eta urtarrilaren 25etik –astelehena- 27ra –eguaztena- garatuko dira Bilboko Arrupe Etxeko lokaletan, arratsaldeko zazpi eta erdietatik aurrera. Besteak beste, honeek parte hartuko dabe: Joaquín Arriola EHUko Ekonomia aplikatuko irakaslea, Txema Vázquez Bizkaiko enpresarien zirkuluko presidentea eta Teresa Montagut Bartzelonako unibertsitateko irakaslea.\nZapatuz, gazteentzako hitzordu barria gogoeta teologikorako\nMarije Goikoetxea teologo, psikologo eta Osasun Pastoraltzarako zuzendari ohiak lagundu eta sustatuko dau aurten “Sufro, luego… sinisten dot, ez dot sinisten” goiburupean ospatuko dan“Teologia Solasean. La noche abierta” dalakoaren seigarren ekitaldia. Hitzordua datorren zapatuan da, arratsaldeko zazpi eta erdietatik aurrera eta gaueko hamaika eta erdiak arte Bilboko Bilborock aretoan. Alkarraldi honetan, gogoeta teologikorako eskeini gura jake gazteei, hausnarketa, otoitza eta musikea hausnartuz. Migueli Extremadurako kantautorea arduratuko da arlo musikalaz.\nHausnarketarako jardunaldiak Euskalerriko Eskautak Bizkaian\nIrailaren 27 eta 28an, Bizkaiko eskautek “iraileko jardunaldiak” ospatuko dabez, ohikoa danez, “Murialdoko Josefinoak” deitzen jaken San Jose Kongregazinoaren Urduñako Antigoako Andra Mari ikastetxean.


ELIKA Seguridad Alimentaria | Kutsatzaile kimikoek elikagaietan izan ditzaketen gehieneko eduki berriak - ELIKA Seguridad Alimentaria\nEbaluazioa: azido domoikoaren mailak bieiretan\nKutsatzaile kimikoek elikagaietan izan ditzaketen gehieneko eduki berriak\nBidaltze data 9 iraila, 2021\nAldaketak egin zaizkio zenbait kutsatzailek elikadura-produktuetan izan dezaketen gehieneko edukia ezartzen duen 1881/2006 (EE) Erregelamenduari kutsatzaile hauei dagokienez:\n1. Kadmioa – 2021/1323 (EB) Erregelamendua, 2021eko abuztuaren 10ekoa, Batzordearena, 1881/2006 (EE) Erregelamendua aldatzen duena, kadmioak elikadura-produktu jakin batzuetan izan dezakeen gehieneko edukiari dagokionez:\n2009ko eta 2012ko ebaluazioetan, EFSAk adierazi zuen kadmioa kartzinogeno genotoxikoa dela, eta, beraz, arriskuan jartzen duela osasun publikoa. Gauzak horrela, herritarrek kutsatzaile horrekiko duten esposizioa murriztea gomendatu zuen. Horrexegatik, hizpide dugun erregelamenduan murriztu egin da kadmioak elikadura-produktu jakin batzuetan izan dezakeen gehieneko edukia.\nEdonola ere, posible izango da gehieneko eduki hori betetzen ez duten eta erregelamendua indarrean sartu aurretik merkaturatu ziren kadmiodun produktuak merkaturatzen jarraitzea 2022ko otsailaren 28ra arte.\n2. Beruna – 2021/1317 (EB) Erregelamendua, 2021eko abuztuaren 9koa, Batzordearena, 1881/2006 (EE) Erregelamendua aldatzen duena, berunak elikadura-produktu jakin batzuetan izan dezakeen gehieneko edukiari dagokionez:\nEFSAK eta Elikagai Gehigarrien eta Kutsatzaileen FAO/OMEko Adituen Batzorde Mistoak 2010ean egindako ebaluazioek agerian utzi zuten berunak neurotoxikotasuna eragin dezakeela haur txikien garapenean; helduengan, berriz, arazo kardiobaskularrak eta nefrotoxikotasuna. Horregatik, erakunde biek adierazi zuten kezkatu egiten zituela berunarekiko elikagaien bidezko esposizioak kalteak eragitea fetuen, bularreko haurren eta haurren garapen neurologikoan. Horrexegatik, murriztu egin da berunak elikadura-produktu jakin batzuetan izan dezakeen gehieneko edukia hizpide dugun erregelamenduan.\nEdonola ere, posible izango da gehieneko eduki hori betetzen ez duten eta erregelamendua indarrean sartu aurretik merkaturatu ziren berundun produktuak merkaturatzen jarraitzea 2022ko otsailaren 28ra arte.\n3. Alkaloide tropanikoak – 2021/1408 (EB) Erregelamendua, 2021eko abuztuaren 27koa, Batzorderena, 1881/2006 (EE) Erregelamendua aldatzen duena, alkaloide tropanikoek elikadura-produktu jakin batzuetan izan dezaketen gehieneko edukiari dagokionez:\n2018an, EFSAk Europar Batasuneko herritarrek elikagaien bidez alkaloide tropanikoekiko duten esposizio akutua ebaluatu zuen, eta ondorioztatu zuen hainbat biztanle-taldetan gainditu egiten dela erreferentziazko dosi akutua. Horrenbestez, elikagaietan alkaloide tropanikoak eta, batez ere, atropina eta eskopolamina egoteak osasun-arazoak eragiten dizkie herritarrei. Horrexegatik, murriztu egin da alkaloide tropanikoek elikadura-produktu jakin batzuetan izan dezaketen gehieneko edukia hizpide dugun erregelamenduan.\nAraudi berriaren eranskinean zerrendatutako elikadura-produktuak kontsumo lehenetsiaren datara edo iraungitze-datara arte merkaturatu ahal izango dira, betiere legalez merkaturatzen badira 2022ko urtarrilaren 1a baino lehen.\n4. Zekale-ainoaren esklerozioak eta alkaloideak – 2021/1399 (EB) Erregelamendua, 2021eko abuztuaren 24koa, Batzordearena, 1881/2006 (EE) Erregelamendua aldatzen duena, zekale-ainoaren esklerozioek eta alkaloideek elikadura-produktu jakin batzuetan izan dezaketen gehieneko edukiari dagokionez:\nEFSAk 2017an ebaluatu zuen gizakiek eta animaliek elikaduraren bidez zekale-ainoaren alkaloideekiko duten esposizioa. Esposizio akutuaren mailarik altuenek agerian utzi zuten esposizioa erreferentziazko dosi akututik gertu dagoela. Horrexegatik, hizpide dugun erregelamenduan mugatu egin da elikadura-produktu jakin batzuetan izan dezaketen gehieneko edukia.


Katti Pochelo: "Taldeko dantzak emakumeentzat sortuak izan ziren, eta gizonezkoentzat egokitu behar izan ditugu" — dantzan.eus\nHemen zaude: Hasiera › Hemeroteka › Katti Pochelo: "Taldeko dantzak emakumeentzat sortuak izan ziren, eta gizonezkoentzat egokitu behar izan ditugu"\nKatti Pochelo: "Taldeko dantzak emakumeentzat sortuak izan ziren, eta gizonezkoentzat egokitu behar izan ditugu"\nElgar Oinkaren lan berria\nZe motatakoa da ‘Xango Altxa Zango’ ikuskizuna?\nXango Altxa Zango dantza ikusgarri bat da, eta Elgar Oinka dantza taldeko dantzariek hartzen dugu parte. Gure dantzak, duela 30 urte inguru sortu ziren, eta euskal dantzek emandako urratsetan oinarritzen dira. Baina dantza guztien gai nagusia Euskal Herriko ohitura bat da. Adibidez, tanborrada izeneko dantza bat egiten dugu, eta Donostiako San Sebastian egunean oinarritzen da.\nKoldo Ameztoi kontalari lapurtarraren istorio batek bideratuko ditu ikuskizuneko dantza guztiak. Xango izeneko mutil gazte baten istorioa kontatzen du. Xangok txapela bat dauka, bere aitonak dantza txapelketa batean irabazitako txapela, alegia. Kapela haizeak eramango dio, eta galdu egingo du. Txapelaren atzetik ibiliko da berau aurkitzeko asmoz. Xango herriz herri ibiliko da bere txapelaren bila, eta herri bakoitzean dantza ikuskizun bat ikusiko du.\nMusikari dagokionez, Jean-Christian Irigoien Gatxetaburu egongo da eskusoinua jotzen.\nElgar Oinka dantza taldearen hastapenetan, emakumezkoak bakarrik aritzen ziren dantzan, eta ondoren, gizonezkoekin hasi ziren lanean. Zertan aldatu dira ikuskizunak?\nHasieran neskak bakarrik aritzen ziren dantzan. Mutikoak dantzan aritzearen arazoa aspaldikoa da; neskek mutilak nahi zituzten dantza talderako, baina ez zuten gizonezkorik aurkitzen horretarako. Inork ez zuen dantzan aritu nahi.\nHasieran izan ez bazen ere, apur bat beranduago mutilak dantza taldean sartu ziren. Guk dantzatzen ditugun dantza gehienak, taldearen sorkuntzan egindakoak izan ziren; beraz, emakumeengan pentsatutako dantzak dira.\nGizonezkoak taldean egonik, beste dantza talde batzuk egiten dituzten dantzak txertatu ditugu taldean.\nBerez, gure dantza taldeko dantzak eskaintzeko era aldatu egin da. Izan ere, dantzak sortu zituenak, emakumeek dantzatzeko dantzak egin baitzituen. Urteak aurrera joan ahala, aldaketa batzuk ere egin dira gizonezkoak hobeto moldatzeko.\nMusikan eta dantzan bakarrik oinarritzen al da ikuskizuna?\nEz, musika eta dantzaz gain, dantzariok kantatzen ikasi dugu. Dantzataldeko partaide bat kantu irakaslea da, eta ikuskizunean kantuan aritzeko abesten ikasi dugu. Dantza batzuen zatiak ez dira eskusoinuaz lagunduta egingo, baina dantzariok kantatuko dugu.\nIkasi ditugun abestiak, abesti herrikoiak dira, baina moldatu egin dituzte. Europako ekialdeko musiketan oinarrituta daude kantuetako doinu batzuk. Beste batzuk, ordea, beste molde batzuetara egokituak izan dira.


Kalean nindoala, baikor antzean, Varufakis ekonomialari famatuari entzun bainion kapitalismoa bere burua irensteko bidean doala nahitaezko bilakaeran, hara non ikusten dudan aspaldiko lagun bat, bizi guztiko ezkertiarra, koherentea, gorri-gorria, Caritas-eko mahaian arropak jasotzen.\nHarriduraz begiratu nion, eta segundo hamarren baten buruan gure bizitza guztia pasatu zitzaidan burutik, hots, langileen aldeko borrokak, mobilizazioak, manifestazioak, ihesak, lan sindikala… Bizitza osoa eraldaketaren zerbitzura.\nIkusi ninduenean: “Zer harrituta?”, esan zidan. “Bada, bai”, erantzun nion: “Hau da urte askotan gehien gorrotatu izan duguna, karitatea. Kapitalismoaren aldekoek aurpegia garbitzeko erabili izan ohi dutena, hain zuzen ere, eta aldi berean, eraldaketa oztopatzeko balio izan duen karitate kristaua”.\n“Bada, begira” erantzun zidan lagunak: “Hirurogei urte ditut, eta orain artekoa ikusi eta gero, joan zait ezer aldatzeko itxaropena. Eta gutxienez egungo behartsuei laguntzea erabaki dut. Orain, ustez ideologiarik gabeko beste zenbaitzuekin biltzen naiz, eta erabilitako arropak biltzen eta banatzen ditugu...”.\n“...eta datorren astean ere, saltoki handien ateetan jarri, eta erosketak egitera sartzen direnei poltsa emango diet, irteeran janariz beteta ekar dezaten, ea lortzen dugun janaria behar dutenen beharrei aurre egitea”. Etxera joan nintzen, erabat lur jota.\nArnaldo Otegik, Euskal Herrira begira, “iraultza” kontserbadoreaz ohartarazi gaitu behin baino gehiagotan, baina aldaketa sakon atzerakoi hau lehen mundu osokoa dirudit honez gero. Elite ekonomikoak, berrantolaketa (edo krisia) eragin zutenak aseezinak dira, eta agintarien laguntzarekin, lan baldintzetatik hasi, eta oinarrizkotzat genituen zerbitzuetara, dena galarazten ari dira; dena dago arriskuan, edozer merkaturen menpe jarri baitaiteke: gauzak eta irudiak, gorputzak eta ideiak, banakakoak eta egiturak, sentimenduak edo emozioak barne. Eta egiten ari dira.\nEta “zer egin?”. Bada, orain momentuan, egia esan, ez zait bururatzen ezer, eta ez dut irakurri ez entzun azkenaldian, ezker aldekoen aldetik, liluratuko gaituen zerbait, piztuko gaituen zerbait. Eta langileak, herritarrak, gehiengoa, eskuinekoen ustezko konponbideetan sinesten hasi da, besterik ezean, besterik ez balego bezala.\nThomas Hobbes filosofoak, jendarte honen bultzatzaileetako batek, gizakiari buruzko ideia latza zeukan, eta hauxe zioen: “Limosna ematen dugunean ere, ez dugu ematen bihotz onekoak garelako, norbera egoera horretan egoteko beldurrak eraginda baizik, nahiko genukeelako geuri ere ingurukoek laguntzea”. Bada, kalean dagoen eskaleari zerbait eman beharko diodala bururatu zait, lehen aldiz, aurretik pasatzean. Hau da hau!


EH Bildu Laudiok berrikuntzak sartu ditu 2022ko ordenantzen eztabaidan - Laudio - Aiaraldea.eus\nEH Bildu Laudiok berrikuntzak sartu ditu 2022ko ordenantzen eztabaidan\nUnai San Pedro Camacho 2021-09-10 09:23\nEH Bildu Laudioko kideak, artxibo irudi batean. / EH Bildu\nUdal diru sarrerak "modu justuan" handitzea proposatu du opozisioko taldeak.\nLaudioko EH Bilduk proposamenak eta berrikuntzak aurkeztu ditu hasi berri den 2022ko ordenantza fiskalen eztabaidari begira, udal diru-sarrerak "modu justu" batean handitzeko helburuarekin.\nZentzu horretan, Laudioko Udalaren titulartasun lurretatik barrena garraiatzen den goi-tentsioko elektrindarragatik tasa berri bat kobratzea proposatu du opozisioko taldeak. Era berean, hutsik dauden etxebizitzen Ondasun Higiezinen Gaineko Zerga zamatzea planteatzen du, alokairuaren prezioa merketzeko asmoz.\nSanti Hernando EH Bildu Laudioko zinegotziak hala azaldu du: “testuinguru orokorra kontuan hartu dugu beti gure proposamena egiteko. Azken asteotan eman den KPIaren igoera ikusita, bestelako irizpide bat jarraitzea planteatu dugu”.\nBestalde, gaur egun indarrean dauden hobariak handitzea proposatu du EH Bilduk, "gehien daukanak gehiago ordain dezan". Gainera, zergek eta tasek emakumeengan duten eragina aztertzeko eta eremu horretan hobekuntzak proposatu ahal izateko, Berdintasun legeak udal fiskalitatearen gainean agintzen duen genero-inpaktuaren txostena egitea eskatu du taldeak.\nHalaber, Udal Gobernuak bere programan gazteei begira Ondasun Higiezinen Gaineko Zergan iragarri zituen hobariei buruz galdetu du alderdiak, baina Udal Gobernuak azaldu du legeak ez duela horrelakorik onartzen.\n“Udal diru-sarrerak handitzea dugu helburu, beti ere, kalitatezko zerbitzu publikoak bermatzeko asmoz eta modu justuan eginda”, azaldu du Hernandok.


Erik Aranburu ikertzaileak bere doktore tesia aurkeztu du - Ideko\nErik Aranburuk tesiaren defentsa egin zuen joan den astean Mondragon Unibertsitatean, Ganix Lasa eta Jon Kepa Gerrikagoitia (BRTA) doktoreen zuzendaritzapean. IDEKOko Iñigo Bediaga doktoreak tesiaren epaimahai ebaluatzailean parte hartu zuen.\nErikek interes zientifikoko doktorego-tesi bat defendatu zuen, industria-emaitzak lortzera bideratua, industria-interfazeen eta 4.0 langilearen erabiltzaile-esperientziaren esparruan. Tesiaren izenburua hau da: "Demox: industria-interfaseetan UX diseinatzeko eta ebaluatzeko lan-eredu berria", eta bere erakusleetan honako softwareak erabili zituen: "DoGrind+", Danobatekoa, eta "IKDAS", Idekokoa.\n2010eko hamarkadaren hasieran 4.0 industriaren aro berria iritsi izanak nabarmen aldatu du industria-errealitatearen panorama. Paradigma berri horrek teknologia berriak barne hartzen ditu, hala nola ziberfisika sistemak, Gauzen Internet, Big Data eta Cloud Computing fabrikazio prozesuetan. Sistema adimendun horiek gai dira datuak bildu, biltegiratu eta aztertzeko, produktu eta zerbitzu berriak eskaintzeko, ekoizpen-prozesuak optimizatzeko eta industria berri horren potentzial osoa garatzeko. Testuinguru horretan, langileak gero eta funtzio estrategikoagoak, erabakiak hartzekoak eta arazoak konpontzekoak bereganatzen hasiko dira, 4.0 langilearen kontzepturantz eboluzionatuz. Horretarako, lan-inguruneak eta, bereziki, interfaze industrialak langileen beharretara eta ezaugarrietara egokitu beharko dira, teknologia berrietatik lortutako informazioa erabili ahal izan dezaten haien bertuteak eta gaitasunak ahalik eta gehien ustiatzeko.\nEgoera horren aurrean, erabiltzaile-esperientzia (UX) interfaze industrialen diseinuan eta ebaluazioan potentzial handiena erakusten duen diziplinetako bat da (Laschke et al., 2020). UX, zereginen gauzatzearen eraginkortasuna bilatzen duten alderdi pragmatikoetatik haratago, pertsonen behar emozionalak betetzen dituzten interakzioak diseinatzean zentratzen da (Hassenzahl, 2010).\nIzan ere, UX ikuspegiaren arabera diseinatutako industria-sistemek, langileen efizientzia handitzeaz gain, emozio positiboak sortuko dituzte, haien motibazioan eta inplikazioan eragina izango dutenak, adimena eta erabakiak hartzeko gaitasuna areagotuz eta ikaskuntza-prozesuak erraztuz (Kaasinen et al., 2019). Manufaktura-enpresetako interfaze industrialetan UX diseinuaren eta ebaluazioaren alderdiak errazago sartzeko, doktorego-tesi honetan DEMOX (Design and Evaluation for Machine-Operator eXperienciences) ereduaren garapena deskribatzen da.\nEreduak lan-prozedura bat aurkezten du, langileen egungo esperientzia industria-interfazeekin ebaluatzeko aukera ematen duena eta irtenbide berrien proposamena gaitzen duena. Horretarako, erabiltzailean oinarritutako ebaluazio-metodo bat proposatzen du, eXperience Capturer (XC) izenekoa, bai eta ebaluazio aditua egiteko HEMEI tresna ere. Horrela, lan-eredu bat eskaintzen du interfazeen soluzio berriak sortzeko, langileek 4.0 langilearen rol berriak eskuratu ahal izan ditzaten, elkarreraginak sortuz, alde batetik, zereginak gauzatzean eraginkortasuna eta errendimendua handitzeko, eta, bestetik, laneko ongizate psikologikoa areagotzeko. Ikerketa honetan, DEMOX eredua garatzeko prozesua erakusten da.


Murad Prebiotic 3-in-1 MultiMist - 100ml | Beautyshop.ie\nHasiera / Edertasunik gabeko edertasuna / Murad Prebiotic 3-in-1 MultiMist - 100ml\nPeptido aberatsa eta hidratagarria duen lainoa prebiotikoekin betetzen duena, larruazaleko mikrobio orekatua izateko. 3-in -1 formulak azukre hidratatzaileak ditu, azala hidratatzeko eta freskatzeko, legamia peptidoak hidratazioan blokeatzen laguntzen duen bitartean. Biopolimero konplexuak eta zeregin ugari sortzen ditu. Erabili: AM eta PM Eutsi botila 8-10 ...\nPeptido aberatsa eta hidratagarria duen lainoa prebiotikoekin betetzen duena, larruazaleko mikrobio orekatua izateko. 3-in -1 formulan azukre hidratatzaileak ditu azala hidratatzeko eta freskatzeko, legamia peptidoak hidratazioan blokeatzen laguntzen duen bitartean. Biopolimero konplexuak eta zeregin ugari sortzen ditu.\nErabili: AM eta PM\nEutsi botila aurpegitik 8-10 hazbete, begiak itxi eta lainoari azalean uniformeki.\nMakillaje azpian aplikatu daiteke lehen edo ondoren makillaje finkatzeko.\nErabili egun osoan zehar freskatzeko.\nNeurriak: saihestu begietara.\nPrebiotiko 4-en -1 MultiCleanser\nRevitalixir berreskuratzeko seruma\nNutrizioz Kargatutako Ur Gelak\n3-en-1 hidratazio lainoa prebiotikoekin, primekin eta multzoekin osatzen dute.


Domotika - Zientzia.net\nHasiera » Gaiak » Domotika Domotika\nTeknologia berriak egunerokoan oso lagungarriak zaizkigu, baina orain gure osasunaren kudeaketarekin ere zuzeneko harremana eduki dezakete. Horixe da Dietonhealth izeneko proiektuaren asmoa. Fagor buru duen eta Mondragon Unibertsitateak laguntzen duen proiektu honek, komunikazioaren inguruko azken teknologiak baliatzen ditu gure osasuna hobeto kudeatzeko. Internet, haririk gabeko sareak eta smartphoneak erabiliz, etxetik ...\nEuropan, energiaren kontsumo arrazionala bultzatzen egiten duten hainbat ekimen eta teknologia erakusten ditu Futuris erreportaje honek.\nKubik, energia eraikinean\nDuela hilabete gutxi instalazio berri bat inauguratu zen Bizkaiko Parke Teknologikoan. KUBIK izena du eta eraikuntzan energia-eraginkortasuna ikertzeko Tecnaliak garatu duen azpiegitura da. Plataforma berezia da; izatez, bakarra da munduan. Teknopolisen ez dugu bisita galdu nahi izan.\nBTEK, Teknologia bizi-bizi\nJakin-mina piztea, zientziaren aurrean beldurra galtzea eta gazteei teknologia hurbiltzea; horiek dira Zamudioko parke teknologikoan zabaldu berri den BTEK teknologia interpretatzeko zentroaren helburuak. Musearen kontzeptu berri bat da. Bi solairutan banatu dituzten 5 esparruek zientziaren eta teknologiaren azken aurrerapenak bildu dituzte. Baita sektore horretako euskal enpresek martxan dituzten proiektuak ere. ...\nDuela urte batzuk egin ziren zientzia-fikziozko filme askok zehaztasun handiz asmatu zuten hurrengo urteetan sortuko ziren aurrerakuntzak. Orain, guri dagokigu galdera egitea... Nolakoa izango da etorkizuneko diseinua? Zeintzuk izango dira egunero erabiliko ditugun teknologia berriak? Hurrengo bideoan, proposamen batzuk.\nIkusi beste gai batzuk\tAstronomia (1.105)


SOUVENIRS ESTAFETA ELKARRIZKETA | elinberri\nSOUVENIRS ESTAFETA ELKARRIZKETA\n2017. ekainak 27 Albisteak, Souvenirs Estafeta opariak\nDuela 63 urte, Iruñeko Estafeta kalean Souvenirs Estafeta denda ireki zuten. Yennyk 47 urte daramatza dendari.\n1. Souvenirs Estafeta denda duela 63 urte ireki zen lehenengo aldiz, zer nolako balantzea egiten duzue orain artekoaz?\nFamilia giroko negozioa da, urtez urte egunero lanean dabilen negozio familiarra. Nik 47 urte daramatzat denda gidatzen. Guillermo nire senar ohi eta bere familiarekin hasi nintzen lanean eta gaur egun, duela 17 urte, nire senarrarekin, Ernestorekin daramat denda. Orain amona naiz eta nire familia aurrera ateratzea lortu dut dendari esker.\n2. Zertan datza duzuen arrakasta?\nSouvenirrean lan egitea. Dendak asko aldatu du itxura, baina nahiz eta beste artikulu batzuk saldu ahal izan ditugun, souvenirrarekin jarraitu izanak eman digu arrakasta.\n3. Teknologia mundu bete-betean murgilduta gaude, ze motatako aldaketak egin behar izan dituzue?\nOraingoz ez diogu garrantzirik eman holakoei, baina etorkizunean datozen belaunaldiei begira bai interesgarria izan daitekeela.\n4. Zertan aldatu dira saltzen dituzuen produktuak, gaur egungo bezeroak nolakoak diren eta zer eskatzen duten kontuan hartuta?\nPortzelana eta sanferminekin zer ikusia duten orok beti izan dute arrakasta. Bai esanguratsua dela gaur egun dauden marrazki eta diseinu berri eta ezberdin pila. Esaterako kamisketak asko garatu dira. Gomazko kiliki, buruhaundi eta erraldoiak ere asko saltzen dira.\n5. Zeintzuk dira gehien saltzen dituzuen produktuak?\nBertako jendeak gehien erosten dituenak, buruhaundi, erraldoi eta kilikiak dira. Ipar amerikarrek poster eta kamisetak. Hego amerikarrek larruzko botak. Bisitariak orokorrean portzelanazko artikuluak.\n6. Nolakoa zen lehen bezeroekin zenuten harremana? Eta oraingoa?\nBai lehen eta gaur egun ere, beti saiatu gara gu nola tratatzea gustatuko litzaigukeen pentsatu, guk bezeroak horrela tratatzeko. Gehienak itzultzen dira, horrek erakusten du gustatzen zaiela ematen diegun tratua. Baita amerikarren bat ere itzultzen zaigu.\n7. Gaur egun, enpresa/zerbitzu eta bezeroen arteko komunikazioa sare sozial eta webguneen bidez ere ematen da. Zuek estafetasouvenirs.com webgunea daukazue eta Facebook-en zaudete. Nola baloratzen duzue bertan egoteak?\nBatez ere Facebooka erabiltzen dugu, eta egia esan egunez egun gero eta jarraitzaile gehiago ditugu bertan. Publizitate gisa garrantzia du horrek, horrekin pozik gaude erabat.\nOn line denda buruan dugun ideia bat da, agian aurrerago abian jarriko dena. Argi dugu interneten bidezko sal – erosketa gero eta garrantzi haundiagoa duela.\nOraingoz bidalketak egiten ditugu, jendeak telefonoz, korreo edo facebooken eskaera egin eta guk igortzen dizkiegu artikuluak.\n8. Ez da erraza izaten enpresa handi bat ez den denda bat, interneten, batez ere, sare sozialetan irautea. Nola ikusten duzue Souvenirs Estafetaren etorkizuna?\nUste dugu arrakastaren gakoa ere Estafetan egotean datza. Entzierroaren kale garrantzitsuenean gaude eta bisitari gehienak hemendik igarotzen dira.\nMila esker Yenny eta Souvenirs Estafetako familia guztiari elkarrizketa honengatik!


Bizkaiak ordainpeko autobideetan contactless txartelen eta mugikorraren bidez ordaintzeko sistema ezarriko du - Área de prensa - Bizkaia.eus\nBizkaiak ordainpeko autobideetan contactless txartelen eta mugikorraren bidez ordaintzeko sistema ezarriko du\n2019(e)ko abenduaren 04(a) 09:55\nInberbiakek 4,5 milioi euroko inbertsio bat egingo du AP-8ko, MHSko eta Artxandako tuneletako ordainpeko 119 errepideetan ordainketa-sistema digitalizatzeko; errepideotan, erabiltzaileek ukipenik gabeko txartelak edo telefono mugikorra erabiliz ordaindu ahal izango dute bidesaria.\nMetropoliaren Hegoaldeko Saihesbideko eta Artxandako tuneletako erabiltzaileek contactless txartelak edo telefono mugikorra baliatuz ordaindu ahal izango dituzte bidesariak, telefonoan aktibaturik badaukate NFC teknologia bidezko ordainketa-sistema. Azpiegituretarako eta Lurralde Garapenerako Saileko foru-diputatu Imanol Pradalesek jakinarazi du ordainlekuen modernizazio-sistema hau urtebete barru izango dutela erabilgarri erabiltzaileek hiru azpiegituretako ordainpeko 119 errepideetan.\nInterbiakek ordainpeko errepide guztietan digitalizatze-lanei heltzeko kontratuaren lizitazioa onartu berri du; hain zuzen, errepide bakoitzeko txartel-irakurgailua aldatzeaz gainera, ordainleku bakoitzaren eta kreditu-txartelak kudeatu eta ordainketa baimentzen duten erakundeen arteko lotura hobetuko da; beraz, eragiketa bizkorragoa eta seguruagoa izango da. Eguneratze hau egiteko aurrekontu zenbatetsia 4,5 milioi euro da. Inbertsio horri esker, Interbiakek txartel bidez ordaintzeko sistemak berrituko ditu: erabiltzaileek eskatutako teknologiak sartuko ditu, eta AP-8ko, MMHSko eta Artxandako tuneletako ordainpeko errepideetan instalatutako aparatuak homogeneizatuko.\nPradalesek adierazi duenez, contactless txartelen edo mugikorraren erabileraren bidez espero dute txartela baliatzen duten erabiltzaileek ordainketa-eragiketak azkarrago egitea. Gaur egun, Bizkaiko ordainlekuetan egiten diren ordainketen % 20n sistema hori erabiltzen da. Halaber, txartel bidezko ordainketa erakargarriagoa izan daiteke autobidea eskudirutan ordaintzen dutenentzat. Ordainketa guztien % 15 eskudirutan egiten da. Bi sistema horiek alde batera utzita, bidaia gehienak, % 65, Via-T sistemaren bidez ordaintzen dira. Sistema horrek, gainera, aukera ematen du dirulaguntzen programari heltzeko, zeinak muga bat ezartzen duen Interbiakek kudeatutako autobideetan hileko ordaindu beharreko zenbatekoan.\nGaur egun, ordainpeko errepideetan txartel magnetikoak besterik ez da onartzen; gainera, irakurgailuan sartu behar dira ordainsaria ordaintzeko. Aurreikusitako aldaketaren bidez, contactless sistemako txarteletara egokituko da, baina oraingo sistemari eutsiko zaio txartel-mota hori ez daukaten erabiltzaileentzat. Gainera, eskudirutan ordaintzen jarraitu ahal izango da.\nOnura gisa, ordainsaria txartel bidez ordaindu eta Bidesaria zerbitzuan (fakturak kudeatzeko) erregistraturik dauden erabiltzaileek ia aldi berean eskuratu ahal izango dute, Interbiaken web orrian, ordainlekuetan txartelaren bidez egin dituzten mugimenduei buruzko informazioa.\nImanol Pradales (mp3 1.6MB)


Nazioarteko mintegi bat egingo dugu bihar, 9. Biltzar Nagusiaren bezperan | LAB SINDIKATUA\nLAB Sindikatua 9. Biltzar Nagusia Nazioarteko mintegi bat egingo dugu bihar, 9. Biltzar Nagusiaren bezperan\nNazioarteko mintegi bat egingo dugu bihar, 9. Biltzar Nagusiaren bezperan\nMaiatzaren 25 eta 26an, LABek 9. Biltzar Nagusia gauzatuko du Gasteizko Europa jauregian, “LAB 4.0 Gure Garaia” lelopean. Biltzar Nagusiarekin batera, Nazioarteko Konferentzia egingo dugu ostegunean, Europa jauregian bertan. Bada, hitzordu hauen guztien bezperan, "Herrien garaia. Una mirada sindical internacional" solasaldia egingo dugu asteazkenean, Europa jauregian ere. Euskal Herriko, Irlandako, Kubako, Argentinako eta Boliviako hizlariak izango ditugu.\nMaiatzaren 25 eta 26an, LABek 9. Biltzar Nagusia gauzatuko du Gasteizko Europa jauregian, “LAB 4.0 Gure Garaia” lelopean. Biltzar Nagusian eztabaidagai izango ditugun bi ponentziak urtarrilaren 19an aurkeztu genituen hedabideen aurrean. Egun horretan hasiera eman genion prozesu kongresualari, eta, geroztik, eskualdez eskualde aurkezpenak eta eztabaidak egin ditugu, baita ekarpenak eta emendakinak jaso ere.\nPonentzia politiko-sindikalean zein antolakuntza ponentzian jasotzen dira datozen bost urteetan LAB sindikatuaren ildo sindikala markatuko duten erronka eta erabaki nagusiak zeintzuk izango diren. Eztabaidagai nagusi horietan sakondu eta gogoeta prozesua aberasteko asmoz, solasaldi ziklo bat egin dugu hilabeteotan sindikatuaren lerroan zentralitatea izango duten gaiak jorratzeko. Bada, solasaldi ziklo horren azken hitzordua bihar izango da, Europa jauregian bertan, Biltzar Nagusiaren bezperan, “Herrien garaia. Una mirada sindical internacional” leloarekin. Hain justu, Biltzar Nagusiarekin batera, Nazioarteko Konferentzia egingo dugu ostegunean Europa jauregian bertan. Hortaz, nazioartera begira jarriko gara bihartik bertatik.\nGoizean, 10:30ean, Sortuko kide Jone Etxeberriak (Euskal Herria), Mandate sindikatuko idazkari nagusi John Douglasek (Irlanda) eta Central de Trabajadores de Cubako kide Milagro de la Caridad Pérez Caballero (Kuba) hizlariek “Kapitalismoari alternatibak munduan” solasaldia egingo dute.\nArratsaldean, 16:00etan, EH Bilduko eurolegebiltzarkide Josu Juaristik (Euskal Herria), nazioarteko ekonomia harremanetan aditu Alejandro Teitelbaumek (Argentina) eta Transnational Institute erakundeko ikertzaile Mónica Vargasek (Bolivia) “Sindikalgintzaren papera transnazionalen diktaduraren aurrean” solasaldiari ekingo diote.